cyanic-selkie/wikianc huggingface dataset:
ಭಾರತ್ ಪೆಟ್ರೋಲಿಯಂ
ಬ್ರ್ಯಾಂಡ್‌ನ ರಾಯಭಾರಿ
2006ರಲ್ಲಿ ಮಹೇಂದ್ರ ಸಿಂಗ್ ಧೋನಿಯು ಬಿಪಿಸಿಎಲ್‌ನ ರಾಯಭಾರಿಯಾಗಿ ಸಹಿ ಹಾಕಿದರು. ಇಂದಿನ ದೂರದರ್ಶನ ಜಾಹೀರಾತುಗಳಾದ ಸ್ಪೀಡ್(ಬ್ರ್ಯಾಂಡ್ ಹೊಂದಿರುವ ಇಂಧನ) & ಮ್ಯಾಕ್ ಲ್ಯುಬ್ರಿಕೆಂಟ್ಸ್‌ಗಳಲ್ಲಿ ಧೋನಿಯವರು ಮುಖ್ಯ ಪಾತ್ರ ವಹಿಸಿದ್ದಾರೆ. ನರೇನ್ ಕಾರ್ತಿಕೇಯನ್ ಕೂಡಾ ಈಗ ಬಿಪಿಸಿಎಲ್‌ನ ಮುಖ್ಯ ರಾಯಭಾರಿಯಾಗಿದ್ದಾರೆ.
ಆಕರಗಳು
ಭಾರತ್ ಪೆಟ್ರೋಲಿಯಂ ಭಾರತದ ಬಿಗ್ಗೆಸ್ಟ್ ಪೆಟ್ರೋಲಿಯಂ ಸಂಸ್ಥೆ. ಇದು ಮಾರಾಟ ದೊಡ್ಡ ಕಂಪನಿಗಳು ಹೊಂದಿದೆ
ಬಾಹ್ಯ ಕೊಂಡಿಗಳು
ವರ್ಗ:ಭಾರತದ ಅನಿಲ ಮತ್ತು ತೈಲ ಕಂಪನಿಗಳು ವರ್ಗ:ಮುಂಬಯಿ ಮೂಲದ ಸಂಸ್ಥೆಗಳು ವರ್ಗ:ಭಾರತದ ರಾಷ್ಟ್ರೀಯ ಶೇರು ವಿನಿಮಯ ಕೇಂದ್ರದಲ್ಲಿ ಪಟ್ಟಿ ಮಾಡಲ್ಪಟ್ಟಿರುವ ಕಂಪನಿಗಳು ವರ್ಗ:ಸರ್ಕಾರಿ ಒಡೆತನದ ಭಾರತದಲ್ಲಿರುವ ಕಂಪನಿಗಳು ವರ್ಗ:ಆಯಿಲ್ ಪೈಪ್‌ಲೈನ್ ಕಂಪನಿಗಳು ವರ್ಗ:ಮಹರಾಷ್ಟ್ರದ ಆರ್ಥಿಕ ಪರಿಸ್ಥಿತಿ ವರ್ಗ:ಮುಂಬಯಿನ ಆರ್ಥಿಕ ಪರಿಸ್ಥಿತಿ ವರ್ಗ:1954ರಲ್ಲಿ ಸ್ಥಾಪನೆಯಾದ ಸಂಸ್ಥೆಗಳು ವರ್ಗ:ಉದ್ಯಮ
ಯುನೈಟೆಡ್ ಪ್ರಾವಿನ್ಸ್ ಆಫ್ ಆಗ್ರಾ ಅಂಡ್ ಔಧ್
ಯುನೈ‌‍ಟೆಡ್ ಪ್ರಾವಿನ್ಸ್ ಆಫ್ ಆಗ್ರಾ ಅಂಡ್ ಔಧ್ ಕ್ರಿ.ಶ ೧೯೦೨-೧೯೪೭ ರ ಕಾಲದಲ್ಲಿ ಭಾರತದಲ್ಲಿ ಬ್ರಿಟಿಶ್ ಆಡಳಿತದ ಒಂದು ಪ್ರಾಂತ್ಯವಾಗಿತ್ತು. ಈ ಪ್ರಾಂತ್ಯವನ್ನು ೧೯೩೫ ರ ಗವರ್ನಮೆಂಟ್ ಆಫ್ ಇಂಡಿಯಾ ಆಕ್ಟ್‌ನ ಅನ್ವಯವಾಗಿ ಯುನೈಟೆಡ್ ಪ್ರಾವಿನ್ಸ್ ಎಂದು ಕರೆಯಲಾಗುತಿತ್ತು ಹಾಗೂ ೧೯೫೦ರ ವರೆಗೂ ಸ್ವತಂತ್ರ್ಯ ಭಾರತದ ಒಂದು ಭಾಗವಾಗಿತ್ತು. ಈ ಪ್ರಾಂತ್ಯವನ್ನು ಈಗಿನ ಉತ್ತರ ಪ್ರದೇಶ ಮತ್ತು ಉತ್ತರಖಂಡ ರಾಜ್ಯಗಳಿಗೆ ಹೋಲಿಸಬಹುದಾಗಿದೆ. ೧೮೫೬ ರಿಂದ ೧೯೦೨ ರ ವರೆಗೆ ಈ ಪ್ರಾಂತ್ಯವು ಪಾಶ್ಚಿಮೋತ್ತರ ಮತ್ತು ಔಧ್ ಎಂಬ ವಿಭಿನ್ನ ಪ್ರಾಂತ್ಯಗಳಾಗಿತ್ತು. ೧೯೦೨ ರಿಂದ ೧೯೨೦ ರ ವರೆಗೆ ಅಲಹಾಬಾದ್ ಇದರ ರಾಜಧಾನಿ ಆಗಿತ್ತು. ೧೯೨೧ರ ನಂತರ ಲಖ್ನೌವನ್ನು ಇದರ ರಾಜಧಾನಿ ಆಗಿ ಮಾಡಲಾಯಿತು.
ವರ್ಗ:ಬ್ರಿಟಿಷ್ ಭಾರತದ ಪ್ರಾಂತ್ಯಗಳು
ಮೇ ೨೫
ಮೇ ೨೫ - ಮೇ ತಿಂಗಳ ಇಪ್ಪತ್ತ ಐದನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೪೫ನೇ (ಅಧಿಕ ವರ್ಷದಲ್ಲಿ ೧೪೬ನೇ) ದಿನ.
ಹೊರಗಿನ ಸಂಪರ್ಕಗಳು
೨ ವರ್ಗ:ಮೇ
ಡೆಪೆಷ್‌ ಮೋಡ್‌
ಡೆಪೆಷ್‌ ಮೋಡ್‌  ಎಂಬುದು, ಇಂಗ್ಲಿಷ್ ಮೂಲದ‌ ವಿದ್ಯುನ್ಮಾನ ಸಂಗೀತ‌ ವಾದ್ಯತಂಡ. ಇದು 1980ರಲ್ಲಿ ಇಂಗ್ಲೆಂಡ್‌ನ ಎಸೆಕ್ಸ್‌ ಕೌಂಟಿಯ ಬೆಸಿಲ್ಡನ್‌ನಲ್ಲಿ ರಚನೆಯಾಯಿತು. ವಾದ್ಯದ ಮೂಲ ತಂಡದಲ್ಲಿ ಡೇವ್‌ ಗಹನ್‌ (ಪ್ರಮುಖ ಗಾಯನ), ಮಾರ್ಟಿನ್‌ ಗೋರ್‌ (ಕೀಬೋರ್ಡ್‌ ವಾದ್ಯಗಳು, ಗಿಟಾರ್‌, ಗಾಯನ, 1981ರ ನಂತರ ಪ್ರಮುಖ ಗೀತೆರಚನಕಾರ), ಆಂಡ್ರ್ಯೂ ಫ್ಲೆಚರ್‌ (ಕೀಬೋರ್ಡ್‌) ಮತ್ತು ವಿನ್ಸ್‌ ಕ್ಲಾರ್ಕ್‌ (ಕೀಬೋರ್ಡ್‌, 1980–81ಕಾಲದಲ್ಲಿ ಪ್ರಮುಖ ಗೀತೆರಚನಕಾರ) ಸೇರಿದ್ದರು. 1981ರಲ್ಲಿ ಡೆಪೆಷ್‌ ಮೋಡ್‌ ತಂಡದ ಮೊಟ್ಟಮೊದಲ ಅಲ್ಬಮ್‌ ಸ್ಪೀಕ್‌ & ಸ್ಪೆಲ್‌  ಬಿಡುಗಡೆಯಾದ ನಂತರ ವಿನ್ಸ್‌ ಕ್ಲಾರ್ಕ್‌ ತಂಡದಿಂದ ನಿರ್ಗಮಿಸಿದರು. ಇವರ ಸ್ಥಾನದಲ್ಲಿ ಅಲ್ಯಾನ್‌ ವೈಲ್ಡರ್ ಕೀಬೋರ್ಡ್ಸ್‌ ಮತ್ತು ಡ್ರಮ್ಸ್‌ ವಾದಕರಾಗಿ ಡೆಪೆಷ್‌ ತಂಡಕ್ಕೆ ಸೇರ್ಪಡೆಯಾದರು. ಗೋರ್‌ ಹಾಡು ರಚನೆಯಲ್ಲಿ ತೊಡಗಿದರು. 1995ರಲ್ಲಿ ವೈಲ್ಡರ್ ವಾದ್ಯತಂಡದಿಂದ ನಿರ್ಗಮಿಸಿದರು. ಅಂದಿನಿಂದಲೂ, ಗಹನ್‌, ಗೋರ್‌ ಮತ್ತು ಫ್ಲೆಚರ್‌ ಈ ಮೂವರೂ ಡೆಪೆಷ್‌ ಮೋಡ್‌ ತಂಡದ 'ತ್ರಿಮೂರ್ತಿ'ಗಳಾಗಿ ಸಕ್ರಿಯರಾಗಿದ್ದಾರೆ.
ಡೆಪೆಷ್‌ ಮೋಡ್‌ ತಂಡದ ಹಾಡುಗಳು ಬಹಳ ಜನಪ್ರಿಯವಾಗಿದ್ದವು. UK ಏಕಗೀತೆಗಳ ಪಟ್ಟಿಯಲ್ಲಿ ನಲವತ್ತೆಂಟು ಹಾಡುಗಳಿದ್ದವು. ತಂಡವು ರಚಿಸಿ ಬಿಡುಗಡೆಗೊಳಿಸಿದ ಬಹಳಷ್ಟು ಅಲ್ಬಮ್‌ಗಳು UK, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳು ಹಾಗೂ ಯುರೋಪಿನಾದ್ಯಂತ ಆಲ್ಬಮ್‌ಗಳ ಜನಪ್ರಿಯತಾ ಪಟ್ಟಿಗಳಲ್ಲಿ ಅಗ್ರಸ್ಥಾನದಲ್ಲಿದ್ದವು(#1). ಇಎಂಐ (ಧ್ವನಿಮುದ್ರಣಾ ಸಂಸ್ಥೆ) ಪ್ರಕಾರ, ಡೆಪೆಷ್ ಮೋಡ್‌ ಸಂಗೀತದ ಅಲ್ಬಮ್‌ಗಳು ಮತ್ತು ಏಕಗೀತೆಗಳು ಸುಮಾರು 100 ದಶಲಕ್ಷಕ್ಕಿಂತಲೂ ಹೆಚ್ಚು ಪ್ರಮಾಣದಲ್ಲಿ ಮಾರಾಟವಾಗಿವೆ. ಇದರಿಂದಾಗಿ ಡೆಪೆಷ್‌ ಮೋಡ್‌ ಸಂಗೀತದ ಇತಿಹಾಸದಲ್ಲಿ ಅತಿ-ಯಶಸ್ವೀ ವಿದ್ಯುನ್ಮಾನ ವಾದ್ಯತಂಡವೆನಿಸಿದೆ. ಕ್ಯೂ ಪತ್ರಿಕೆಯ ಪ್ರಕಾರ, ಡೆಪೆಷ್‌ ಮೋಡ್‌ ವಿಶ್ವದಲ್ಲಿ ಅತಿ ಜನಪ್ರಿಯ ವಿದ್ಯುನ್ಮಾನ ವಾದ್ಯತಂಡ'.
ತಂಡದ ರಚನೆ ಮತ್ತು ಮೊಟ್ಟಮೊದಲ ಅಲ್ಬಮ್‌ (1977-1981)
ಡೆಪೆಷ್‌ ಮೋಡ್‌ ತಂಡದ ಮೂಲವು 1977ರಷ್ಟು ಹಿಂದಿನದ್ದು. ಶಾಲಾ ಸಹಪಾಠಿಗಳಾದ ವಿನ್ಸ್‌ ಕ್ಲಾರ್ಕ್‌ ಮತ್ತು ಆಂಡ್ರ್ಯೂ ಫ್ಲೆಚರ್‌, ದಿ ಕ್ಯೂರ್‌ ವಾದ್ಯತಂಡದಿಂದ ಪ್ರಭಾವಿತರಾಗಿ, 'ನೊ ರೊಮ್ಯಾನ್ಸ್‌ ಇನ್‌ ಚೈನಾ' ಎಂಬ ವಾದ್ಯತಂಡ ರಚಿಸಿದರು. ಕ್ಲಾರ್ಕ್‌ ಗಾಯಕರಾಗಿದ್ದರು ಹಾಗೂ ಗಿಟಾರ್ ನುಡಿಸುತ್ತಿದ್ದರು ಮತ್ತು ಫ್ಲೆಚರ್‌ ಬಾಸ್‌ ವಾದ್ಯ ನುಡಿಸುತ್ತಿದ್ದರು. 1979ರಲ್ಲಿ, ಅಲ್ಟ್ರಾವಾಕ್ಸ್‌ನ ಅಣಕು ವಾದ್ಯತಂಡವಾದ ದಿ ಪ್ಲ್ಯಾನ್‌ನಲ್ಲಿ, ಕ್ಲಾರ್ಕ್‌ ರಾಬರ್ಟ್‌ ಮಾರ್ಲೊ ಮತ್ತು ಪಾಲ್‌ ಲ್ಯಾಂಗ್ವಿತ್‌ರೊಂದಿಗೆ ಗಿಟಾರ್ ವಾದ್ಯ ನುಡಿಸಿದರು. 1978-79ರಲ್ಲಿ, ನಾರ್ಮನ್ ಮತ್ತು ದಿ ವರ್ಮ್ಸ್‌ ಎಂಬ ಎರಡು ಧ್ವನಿತರಂಗದ ವಾದ್ಯಗೋಷ್ಠಿಯಲ್ಲಿ ತಮ್ಮ ಶಾಲಾ ಮಿತ್ರ, ಗಾಯಕ ಫಿಲಿಪ್‌ ಬರ್ಡೆಟ್‌ರೊಂದಿಗೆ ಸೇರಿದ ಮಾರ್ಟಿನ್‌ ಗೋರ್‌, ಗಿಟಾರ್‌ ನುಡಿಸಿದರು. 1979ರಲ್ಲಿ, ಮಾರ್ಲೊ, ಗೋರ್‌ ಹಾಗೂ ಸ್ನೇಹಿತ ಪಾಲ್‌ ರೆಡ್ಮಂಡ್‌ ದಿ ಫ್ರೆಂಚ್‌ ಲುಕ್‌ ಎಂಬ ವಾದ್ಯತಂಡವನ್ನು ರಚಿಸಿದರು. ಮಾರ್ಲೊ ಗಾಯಕ ಮತ್ತು ಕೀಬೋರ್ಡ್ ವಾದಕರಾಗಿದ್ದರೆ, ಗೋರ್‌  ಗಿಟಾರ್‌ ವಾದಕ ಹಾಗೂ ರೆಡ್ಮಂಡ್ ಕೀಬೋರ್ಡ್‌ ವಾದಕರಾಗಿದ್ದರು. 1980ರ ಮಾರ್ಚ್‌ ತಿಂಗಳಲ್ಲಿ, ಕ್ಲಾರ್ಕ್‌, ಗೋರ್‌ ಮತ್ತು ಫ್ಲೆಚರ್‌, ಕಾಂಪೊಸಿಷನ್‌ ಆಫ್‌ ಸೌಂಡ್‌ ಎಂಬ ವಾದ್ಯತಂಡ ರಚಿಸಿದರು. ಇದರಲ್ಲಿ ಕ್ಲಾರ್ಕ್‌ ಗಾಯಕ ಹಾಗೂ ಗಿಟಾರ್ ವಾದಕ, ಗೋರ್‌ ಕೀಬೋರ್ಡ್‌ ವಾದಕ ಹಾಗೂ ಫ್ಲೆಚರ್‌ ಬಾಸ್‌ ವಾದಕರಾಗಿದ್ದರು.
ಕಾಂಪೊಸಿಷನ್‌ ಆಫ್‌ ಸೌಂಡ್‌ ವಾದ್ಯತಂಡದ ರಚನೆಯ ನಂತರ, ಕ್ಲಾರ್ಕ್‌ ಮತ್ತು ಫ್ಲೆಚರ್ ಸಂಯೋಜಕ ವಾದ್ಯ ನುಡಿಸಿದರು. ಇವರಿಬ್ಬರಿಗೆ ಈ ವಾದ್ಯಗಳನ್ನು ಕೊಳ್ಳಲು ಅಥವಾ ಸ್ನೇಹಿತರಿಂದ ಎರವಲು ಪಡೆಯಲು ದುಡ್ಡಿನ ಅಗತ್ಯವಿದ್ದು, ಮರಗೆಲಸದ ವೃತ್ತಿ ಸೇರಿದಂತೆ ವಿಲಕ್ಷಣ ನೌಕರಿಗಳನ್ನು ಮಾಡಿದರು. ಸ್ಥಳೀಯ ಸ್ಕೌಟ್‌ ಬಿಡಾರದ ಆಶು ಜ್ಯಾಸ್ ಗೋಷ್ಠಿಯೊಂದರಲ್ಲಿ ಡೇವ್‌ ಗಹನ್‌ ಡೇವಿಡ್ ಬೊವಿಯವರ ಹೀರೊಸ್‌ ಗೀತೆ ಹಾಡಿದ್ದನ್ನು ಕ್ಲಾರ್ಕ್ ಕೇಳಿದ ನಂತರ ಡೇವ್ ಗಹನ್ ವಾದ್ಯತಂಡವನ್ನು 1980ರಲ್ಲಿ ಸೇರಿದರು. ಇದರ ಫಲವಾಗಿ, ಡೆಪೆಷ್ ಮೋಡ್ ಹುಟ್ಟಿಕೊಂಡಿತು. ಫ್ರೆಂಚ್‌ ಉಡುಪು-ವಿನ್ಯಾಸದ ಪತ್ರಿಕೆಯೊಂದರಿಂದ ಡೆಪೆಷ್‌ ಮೋಡ್‌ ಎಂಬ ಹೆಸರು ಆಯ್ದುಕೊಳ್ಳಲು ಕಾರಣ ವಿವರಿಸಿದ ಮಾರ್ಟಿನ್‌ ಗೋರ್‌ : 'ಇದರ ಅರ್ಥ, ಬಹಳ ತ್ವರಿತ ಉಡುಪು ವಿನ್ಯಾಸ ಅಥವಾ ಉಡುಪು ವಿನ್ಯಾಸದ ವಿತರಣೆ. ನನಗೆ ಅದರ ಅಂತರಾರ್ಥ ಇಷ್ಟವಾಯಿತು.' ಡೆಪೆಷ್‌ ಮೋಡ್‌ ಎಂಬ ಹೆಸರು ಪಡೆದ ವಾದ್ಯತಂಡವು ತನ್ನ ಮೊದಲ  ವಾದ್ಯಗೋಷ್ಠಿಯನ್ನು 1980ರ ಮೇನಲ್ಲಿ ಒಂದು ಶಾಲೆಯಲ್ಲಿ ನಡೆಸಿತು. ವಾದ್ಯತಂಡವು ತಮ್ಮ ಮೊಟ್ಟಮೊದಲ ಧ್ವನಿಮುದ್ರಣವನ್ನು 1980ರಲ್ಲಿ ಸಮ್‌ ಬಿಜೇರ್‌ ಅಲ್ಬಮ್ ‌ಗಾಗಿ 'ಫೊಟೊಗ್ರಫಿಕ್‌' ಎಂಬ ಹಾಡಿನೊಂದಿಗೆ ಆರಂಭಿಸಿತು. ಆನಂತರ ತಮ್ಮ ಚೊಚ್ಚಲ ಆಲ್ಬಮ್‌ ಸ್ಪೀಕ್‌ & ಸ್ಪೆಲ್ ‌ಗಾಗಿ ಈ ಹಾಡನ್ನು ಮರುಧ್ವನಿಮುದ್ರಿಸಲಾಯಿತು.
ವಾದ್ಯತಂಡವು ಕ್ಯಾನಿಂಗ್‌ ಟೌನ್‌ನ ಬ್ರಿಡ್ಜ್‌ ಹೌಸ್‌ನಲ್ಲಿ ಜಾಸ್ ವಾದ್ಯಗೋಷ್ಠಿ ನಡೆಸುತ್ತಿರುವಾಗ, ವಿದ್ಯುನ್ಮಾನ ಸಂಗೀತಗಾರ ಮತ್ತು ಮ್ಯೂಟ್‌ ರೆಕಾರ್ಡ್ಸ್‌ನ ಸಂಸ್ಥಾಪಕರಾದ ಡೇನಿಯಲ್‌ ಮಿಲ್ಲರ್‌ ವಾದ್ಯತಂಡದವರನ್ನು ಸಂಪರ್ಕಿಸಿ, ತಮ್ಮ ಮುದ್ರಣ ಸಂಸ್ಥೆಗಾಗಿ ಏಕಗೀತೆಯೊಂದನ್ನು ರಚಿಸಿಕೊಡಬೇಕೆಂದು ಆಸಕ್ತಿತಾಳಿದರು. ಮೌಖಿಕ ಕರಾರಿನ ಫಲವಾಗಿ ವಾದ್ಯತಂಡದ ಮೊದಲ ಏಕಗೀತೆ 'ಡ್ರೀಮಿಂಗ್‌ ಆಫ್ ಮಿ' ಡಿಸೆಂಬರ್‌ 1980ರಲ್ಲಿ ಮುದ್ರಣವಾಗಿ, 1981ರ ಫೆಬ್ರವರಿಯಲ್ಲಿ ಬಿಡುಗಡೆಯಾಯಿತು. ಈ ಹಾಡು ಯುಕೆ ಜನಪ್ರಿಯ ಏಕಗೀತೆಗಳ ಪಟ್ಟಿಯಲ್ಲಿ 57ನೆಯ ಸ್ಥಾನ ಗಳಿಸಿತು. ಇಂತಹ ಸಕಾರಾತ್ಮಕ ಪ್ರತಿಕ್ರಿಯೆಯಿಂದ ಉತ್ತೇಜಿತವಾದ ಡೆಪೆಷ್‌ ಮೋಡ್‌ ವಾದ್ಯತಂಡವು, ತಮ್ಮ ಎರಡನೆಯ ಏಕಗೀತೆ 'ನ್ಯೂ ಲೈಫ್‌'ನ ಧ್ವನಿಮುದ್ರಣ ನಡೆಸಿತು. ಇದು UK ಏಕಗೀತೆಗಳ ಪಟ್ಟಿಯಲ್ಲಿ 11ನೆಯ ಸ್ಥಾನಕ್ಕೆ ಏರಿತು. 'ಜಸ್ಟ್‌ ಕಾಂಟ್‌ ಗೆಟ್‌ ಎನಫ್‌' ಎಂಬುದು ವಾದ್ಯತಂಡದ ಮೂರನೆಯ ಏಕಗೀತೆಯಾಗಿತ್ತು. ನಿರಂತರ ಲಘುತಾಳದ 'ಸಿಂಥ್‌ಪಾಪ್'‌ ಶೈಲಿಯ ಸಂಗೀತ ಹೊಂದಿದ ಈ ಹಾಡು ಮೊದಲ ಬಾರಿಗೆ UK ಅಗ್ರ ಹತ್ತು ಜನಪ್ರಿಯ ಗೀತೆಗಳ ಪೈಕಿ ವಾದ್ಯತಂಡದ ಮೊದಲ ಹಾಡೆನಿಸಿತು ಹಾಗೂ ಇದು ಅವರ ಅತ್ಯುತ್ತಮ ಪ್ರಸಿದ್ಧ ಹಾಡುಗಳಲ್ಲಿ ಒಂದಾಗಿ ಉಳಿಯಿತು. ಸಂಗೀತ ವೀಡಿಯೊ ಹೊಂದಲು ಇದು ಡೆಪೆಷ್‌ ಮೋಡ್‌ನ ಮೊಟ್ಟಮೊದಲ ಹಾಡಾಗಿತ್ತು. ವಿನ್ಸ್‌ ಕ್ಲಾರ್ಕ್‌ ಕಾಣಿಸಿಕೊಂಡ ವಾದ್ಯತಂಡದ ಏಕೈಕ ವೀಡಿಯೊ ಇದಾಗಿತ್ತು. ಡೆಪೆಷ್‌ ಮೋಡ್‌ ತಂಡದ ಚೊಚ್ಚಲ ಅಲ್ಬಮ್‌ ಆದ ಸ್ಪೀಕ್‌ & ಸ್ಪೆಲ್‌ ನ್ನು 1981ರ ನವೆಂಬರ್‌ ತಿಂಗಳಲ್ಲಿ ಬಿಡುಗಡೆಗೊಳಿಸಲಾಯಿತು. UK ಜನಪ್ರಿಯ ಅಲ್ಬಮ್‌ಗಳ ಪಟ್ಟಿಯಲ್ಲಿ ಹತ್ತನೆಯ ಸ್ಥಾನಕ್ಕೆ ಮೇಲೇರಿತು. ಈ ಆಲ್ಬಂ ಕುರಿತು ಮಿಶ್ರ ರೀತಿಯ ವಿಮರ್ಶೆಗಳು ವ್ಯಕ್ತವಾದವು - 'ಬಹಳ ಉತ್ತಮವಾದ ಅಲ್ಬಮ್‌... ಹೊಸ ಶ್ರೋತೃಗಳನ್ನು ಆಕರ್ಷಿಸಲು ಮತ್ತು ಸಾಕಷ್ಟು ಹಾಡುಗಳಿಂದ ತೃಪ್ತಿ ಪಡೆಯದ ಅಭಿಮಾನಿಗಳನ್ನು ಮೆಚ್ಚಿಸಲು ಅವರು ನಿರ್ಮಿಸಬೇಕಾಯಿತು' ಎಂದು ಮೆಲೊಡಿ ಮೇಕರ್ ಬಣ್ಣಿಸಿತು.ಇದು "PG-ಮೌಲ್ಯ ಅಂದಾಜಿನ ಪ್ರಮಾದ" ಎಂದು ರೋಲಿಂಗ್‌ ಸ್ಟೋನ್'' ‌ನಿಂದ ಹೆಚ್ಚು ಟೀಕೆಗೆ ಗುರಿಯಾಯಿತು. ‌ ''
ನಿರ್ಗಮಿಸಿದ ಕ್ಲಾರ್ಕ್‌,ವೈಲ್ಡರ್‌ ಸೇರ್ಪಡೆ(1981-1982)
ಇನ್ನೊಬ್ಬ ಸಂಗೀತಗಾರನ ಅಗತ್ಯವಿದೆಯೆಂದು ವಾದ್ಯತಂಡವು 1981ರ ಅಪರಾರ್ಧದಲ್ಲಿ ಮೆಲೊಡಿ ಮೇಕರ್ ‌ನಲ್ಲಿ ಅಜ್ಞಾತ ಜಾಹೀರಾತನ್ನು ಪ್ರಕಟಿಸಿತು. ಪಶ್ಚಿಮ ಲಂಡನ್‌ ಮೂಲದ 22-ವರ್ಷ ವಯಸ್ಸಿನ ಕೀಬೋರ್ಡ್ ವಾದಕ ಅಲ್ಯಾನ್‌ ವಿಲ್ಡರ್ ಈ ಜಾಹೀರಾತಿಗೆ ಪ್ರತಿಕ್ರಿಯಿಸಿದರು. ಎರಡು ಬಾರಿ ಧ್ವನಿಪರೀಕ್ಷೆಗಳ ನಂತರ, 1982ರ ಪೂರ್ವಾರ್ಧದಲ್ಲಿ ಪ್ರಯೋಗದ ಆಧಾರದ ಮೇರೆಗೆ ಪ್ರವಾಸಿ ಸದಸ್ಯರನ್ನಾಗಿ ಆರಂಭದಲ್ಲಿ ಸೇರಿಸಿಕೊಳ್ಳಲಾಯಿತು.‌ 1982ರ ಜನವರಿ ತಿಂಗಳಲ್ಲಿ ವಾದ್ಯತಂಡವು 'ಸೀ ಯು ಎಂಬ ಏಕಗೀತೆಯನ್ನು ಬಿಡುಗಡೆಗೊಳಿಸಿತು. ಕ್ಲಾರ್ಕ್‌ ನಿರ್ಗಮನದ ನಂತರ ಇದು ಡೆಪೆಷ್‌ ಮೋಡ್‌ ತಂಡದ ಮೊದಲ ಏಕಗೀತೆಯಾಗಿತ್ತು. ಮುಂಚೆ ಕ್ಲಾರ್ಕ್‌ ರಚಿಸಿದ್ದ ಡೆಪೆಷ್‌ ಮೋಡ್‌ ಏಕಗೀತೆಗಳ ಜನಪ್ರಿಯತೆಯನ್ನು ಮೀರಿ, ಯುಕೆಯ ಜನಪ್ರಿಯ ಏಕಗೀತೆಗಳ ಪಟ್ಟಿಯಲ್ಲಿ ಆರನೆಯ ಸ್ಥಾನ ಗಳಿಸಿತು. ಈ ಏಕಗೀತೆ ಬಿಡುಗಡೆಯ ನಂತರ ವಾದ್ಯತಂಡವು ಉತ್ತರ ಅಮೆರಿಕಾಗೆ ಪ್ರವಾಸ ನಡೆಸಿ ಮೊದಲ ಪ್ರದರ್ಶನಗಳನ್ನು ನೀಡಿತು. ವಾದ್ಯತಂಡದ ಎರಡನೆಯ ಸ್ಟೂಡಿಯೊ ಅಲ್ಬಮ್‌ಗೆ ಮುಂಚೆಯೇ, 'ದಿ ಮೀನಿಂಗ್‌ ಆಫ್‌ ಲವ್'‌ ಹಾಗೂ 'ಲೀವ್‌ ಇನ್‌ ಸೈಲೆನ್ಸ್'‌ ಎಂಬ ಇನ್ನೂ ಎರಡು ಏಕಗೀತೆಗಳು ಬಿಡುಗಡೆಯಾದವು. 1982ರ ಜುಲೈ ತಿಂಗಳಲ್ಲಿ ಡೆಪೆಷ್‌ ಮೋಡ್‌ ತಮ್ಮ ಎರಡನೆಯ ಅಲ್ಬಮ್‌ ನಿಮಿತ್ತ ಚಟುವಟಿಕೆ ಆರಂಭಿಸಿತು. ವಿನ್ಸ್‌ ಕ್ಲಾರ್ಕ್‌ ಇಲ್ಲದೆಯೇ ಯಶಸ್ವಿಯಾಗಬಹುದು ಎಂದು ಸಾಧಿಸಿ ತೋರಿಸಲು ವಾದ್ಯತಂಡ ಬಯಸಿದ್ದರಿಂದ, ಈ ಅಲ್ಬಮ್‌ ಧ್ವನಿಮುದ್ರಣಕ್ಕಾಗಿ ತಮ್ಮ ಅಗತ್ಯವಿಲ್ಲ ಎಂದು ಡೇನಿಯಲ್‌ ಮಿಲ್ಲರ್‌ ವೈಲ್ಡರ್‌ಗೆ ತಿಳಿಸಿದರು. ಸೆಪ್ಟೆಂಬರ್‌ ತಿಂಗಳಲ್ಲಿ ಎ ಬ್ರೊಕನ್‌ ಫ್ರೇಮ್ ‌ ಬಿಡುಗಡೆಯಾಯಿತು. ಇದರ ಮುಂದಿನ ತಿಂಗಳಲ್ಲಿ ಡೆಪೆಷ್‌ ಮೋಡ್‌ 1982ರ ವರ್ಷದ ಎರಡನೆಯ ಪ್ರವಾಸ ನಡೆಸಿತು. ಅಲ್ಬಮ್‌ಯೇತರ ಏಕಗೀತೆ 'ಗೆಟ್‌ ದಿ ಬ್ಯಾಲೆನ್ಸ್‌ ರೈಟ್‌!', 1983ರ ಜನವರಿ ತಿಂಗಳಲ್ಲಿ ಬಿಡುಗಡೆಯಾಯಿತು ಹಾಗೂ ವೈಲ್ಡರ್‌ರೊಂದಿಗೆ ಧ್ವನಿಮುದ್ರಿತವಾದ ಮೊದಲ ಡೆಪೆಷ್‌ ಮೋಡ್‌ ಹಾಡಾಗಿತ್ತು.
ಕಂಸ್ಟ್ರಕ್ಷನ್‌ ಟೈಮ್‌ ಎಗೇನ್‌ (1983)
ತಮ್ಮ ಮೂರನೆಯ ದೀರ್ಘಾವಧಿಯ ಫೋನೋಗ್ರಾಫ್ (ಎಲ್‌ಪಿ) ಕ‌ನ್‌ಸ್ಟ್ರಕ್ಷನ್ ಟೈಮ್‌ ಎಗೇನ್‌ ಗಾಗಿ, ಡೆಪೆಷ್‌ ಮೋಡ್‌ ನಿರ್ಮಾಪಕ ಗ್ಯಾರೆತ್‌ ಜೋನ್ಸ್‌ರೊಂದಿಗೆ, ಜಾನ್ ಫಾಕ್ಸ್‌ ಗಾರ್ಡನ್‌ ಸ್ಟೂಡಿಯೊಸ್‌ ಹಾಗೂ ಪಶ್ಚಿಮ ಬರ್ಲಿನ್‌ನ ಹ್ಯಾನ್ಸಾ ಸ್ಟೂಡಿಯೊಸ್‌ನಲ್ಲಿ ಕಾರ್ಯಪ್ರವೃತ್ತವಾಯಿತು. ಬ್ರಯನ್‌ ಇನೊರನ್ನು ಒಳಗೊಂಡಿರುವ ಡೇವಿಡ್‌ ಬೊವೀಯವರ  ಪ್ರಾರಂಭಿಕ ಸ್ಥಿತಿಯ ವಿದ್ಯುನ್ಮಾನ ಅಲ್ಬಮ್‌ಗಳ ಕೃತಿತ್ರಯಗಳಲ್ಲಿ ಬಹುಪಾಲನ್ನು ಈ ಸ್ಟುಡಿಯೊಗಳಲ್ಲಿ ನಿರ್ಮಿಸಲಾಗಿತ್ತು. ವೈಲ್ಡರ್ ಪರಿಚಯಿಸಿದ ಸಿಂಕ್ಲೆವಿಯರ್‌ ಮತ್ತು ಇ-ಮು ಎಮ್ಯುಲೇಟರ್‌ ಮಾದರಿ ಸಂಗ್ರಹಗಳಿಂದಾಗಿ, ಈ ಅಲ್ಬಮ್‌ ತಂಡದ ಧ್ವನಿಯಲ್ಲಿ ಗಮನಾರ್ಹ ಪಲ್ಲಟವನ್ನು ಕಂಡಿತು. ಪ್ರತಿದಿನದ ವಸ್ತುಗಳ ಶಬ್ದಗಳ ಮಾದರಿಯನ್ನು ಸಂಗ್ರಹಿಸುವ ಮೂಲಕ ವಾದ್ಯತಂಡವು ಸರಾಗವಾದ, ಕೈಗಾರಿಕಾ-ಪ್ರಭಾವಿತ ಧ್ವನಿಯನ್ನು ಸೃಷ್ಟಿಸಿತು. ಆರ್ಟ್‌ ಆಫ್‌ ನಾಯ್ಸ್‌ ಹಾಗೂ ಈನ್ಸ್ಟುರ್ಜೆಂಡ್‌ ನೊಬಾಟೆನ್‌ನಂತಹ ವಾದ್ಯತಂಡಗಳ ಧ್ವನಿಗಳೊಂದಿಗೆ ಹೋಲಿಕೆಯಿತ್ತು. ಈನ್ಸ್ಟುರ್ಜೆಂಡ್‌ ನ್ಯುಬಾಟೆನ್ ನಂತರ ಮ್ಯೂಟ್‌ ಸಂಗೀತ ಧ್ವನಿಮುದ್ರಣ ಕಂಪೆನಿಯಲ್ಲಿ ತಮ್ಮ ಕೃತಿಯನ್ನು ಬಿಡುಗಡೆಗೊಳಿಸುವುದಿತ್ತು.
ಸಂಗೀತದೊಂದಿಗೆ, ಗೋರ್‌ರವರ ಹಾಡು ರಚನೆಯೂ ಸಹ ವಿಕಸನ ಹೊಂದುತ್ತಿತ್ತು. ಅವರ ಗೀತೆಗಳಲ್ಲಿ ರಾಜಕೀಯ ಮತ್ತು ಸಾಮಾಜಿಕ ವಿಚಾರಗಳು ಹೆಚ್ಚು ಪ್ರತಿಬಿಂಬಿತವಾಗುತ್ತಿದ್ದವು. ಎವೆರಿತಿಂಗ್‌ ಕೌಂಟ್ಸ್‌ ಎಂಬ ಅಲ್ಬಮ್‌ನಿಂದ ಮೊದಲ ಏಕಗೀತೆಯು ಹೊಸ ಶಬ್ದದ ಉತ್ತಮ ಉದಾಹರಣೆಯಾಗಿದೆ. ಬಹುರಾಷ್ಟ್ರೀಯ ಉದ್ದಿಮೆಗಳ ಆಸೆಬಡುಕತನವನ್ನು ಈ ಗೀತೆಯು ಟೀಕಿಸುತ್ತದೆ. ಈ ಹಾಡು UKಯಲ್ಲಿ ಆರನೆಯ ಸ್ಥಾನ, ಹಾಗೂ ಐರ್ಲೆಂಡ್‌, ದಕ್ಷಿಣ ಆಫ್ರಿಕಾ, ಸ್ವಿಟ್ಜರ್ಲೆಂಡ್‌, ಸ್ವೀಡೆನ್‌ ಹಾಗೂ ಪಶ್ಚಿಮ ಜರ್ಮನಿ ದೇಶಗಳಲ್ಲಿ 30 ಜನಪ್ರಿಯ ಹಾಡುಗಳಲ್ಲಿ ಸ್ಥಾನಗಳಿಸಿತು. ಈ ಅಲ್ಬಮ್‌ಗೆ ವೈಲ್ಡರ್‌ 'ದಿ ಲ್ಯಾಂಡ್‌ಸ್ಕೇಪ್‌ ಇಸ್‌ ಚೇಂಜಿಂಗ್‌' ಮತ್ತು ಟೂ-ಮಿನುಟ್‌ ವಾರ್ನಿಂಗ್‌' ಎಂಬ ಎರಡು ಹಾಡುಗಳನ್ನು ಕೊಡುಗೆಯಾಗಿ ನೀಡಿದರು.
ಕಂಸ್ಟ್ರಕ್ಷನ್‌ ಟೈಮ್‌ ಎಗೇನ್‌ ಅಲ್ಬಮ್‌ನ್ನು ಉತ್ತೇಜಿಸಲು, ವಾದ್ಯತಂಡವು 1983ರ ಸೆಪ್ಟೆಂಬರ್‌ ತಿಂಗಳಲ್ಲಿ ಯುರೋಪಿನಾದ್ಯಂತ ಕಂಸ್ಟ್ರಕ್ಷನ್‌ ಟೈಮ್‌ ಎಗೇನ್‌ ಟೂರ್‌ ವಾದ್ಯಗೋಷ್ಠಿ ಪ್ರವಾಸ ನಡೆಸಿತು.
ಸಮ್ ಗ್ರೇಟ್ ರಿವಾರ್ಡ್‌ (1984)
1984ರ ಸೆಪ್ಟೆಂಬರ್‌ ತಿಂಗಳಲ್ಲಿ ಸಮ್‌ ಗ್ರೇಟ್‌ ರಿವಾರ್ಡ್ ‌ ಬಿಡುಗಡೆಯಾಯಿತು. ಈ ಅಲ್ಬಮ್‌ನ ಹಾಡುಗಳು ನಿಮ್ಮನ್ನು ಎಚ್ಚರಗೊಳಿಸಿ, ನಿಮ್ಮ ಸನಿಹದಲ್ಲಿ ಏನೇನು ನಡೆಯುತ್ತಿವೆಯೆಂಬುದನ್ನು ನಿಮ್ಮ ಗಮನಕ್ಕೆ ತರುತ್ತದೆ ಎಂದು ಮೆಲೊಡಿ ಮೇಕರ್ ‌ ಪ್ರಶಂಸಿಸಿದೆ. ರಾಜಕೀಯ ಮತ್ತು ಪರಿಸರೀಯ ವಿಚಾರಗಳ ಬಗ್ಗೆ ಗಮನ ಸೆಳೆದ ಹಿಂದಿನ ಅಲ್ಬಮ್‌ಗೆ ತದ್ವಿರುದ್ಧವಾಗಿ, ಸಮ್‌ ಗ್ರೇಟ್‌ ರಿವಾರ್ಡ್ ‌ ಅಲ್ಬಮ್‌ನಲ್ಲಿನ ಹಾಡುಗಳು, ಲೈಂಗಿಕ ರಾಜಕೀಯ ('ಮಾಸ್ಟರ್‌ ಅಂಡ್‌ ಸರ್ವೆಂಟ್‌'), ವ್ಯಭಿಚಾರದ ಸಂಬಂಧಗಳು ('ಲೈ ಟು ಮಿ') ಹಾಗೂ ಸ್ವೇಚ್ಛಾನುಸಾರದ ದೈವಿಕ ನ್ಯಾಯ ('ಬ್ಲ್ಯಾಸ್ಫೆಮಸ್‌ ರೂಮರ್ಸ್') ಇಂತಹ‌ ಇನ್ನಷ್ಟು ವೈಯಕ್ತಿಕ ವಿಷಯಗಳತ್ತ ಗಮನ ಸೆಳೆದವು. ಮೊದಲ ಬಾರಿಗೆ ಮಾರ್ಟಿನ್‌ ಗೋರ್‌ರ ಹಾಡುಕಥೆ(ಬಲ್ಲಾಡ್) ('ಸಂಬಡಿ') ಸಹ ಈ ಅಲ್ಬಮ್‌ನಲ್ಲಿತ್ತು. ಇಂತಹ ಹಾಡುಗಳು ಮುಂಬರುವ ಎಲ್ಲಾ ಅಲ್ಬಮ್‌ಗಳಲ್ಲಿ ಒಳಗೊಂಡಿವೆ. 'ಸಂಬಡಿ' ಹಾಡನ್ನು 'ಬ್ಲ್ಯಾಸ್ಫೆಮಸ್‌ ರೂಮರ್ಸ್'‌ನೊಂದಿಗೆ ಎರಡೂ ಬದಿಗಳಲ್ಲಿ ಬಿಡುಗಡೆಗೊಳಿಸಲಾಗಿತ್ತು. ಈ ಹಾಡನ್ನು ಮಾರ್ಟಿನ್‌ ಗೋರ್ ಮೊದಲ ಬಾರಿಗೆ ಪ್ರಧಾನ ಗಾಯಕರಾಗಿ ಹಾಡಿದರು. ಸಮ್‌ ಗ್ರೇಟ್‌ ರಿವಾರ್ಡ್ ‌, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ಅಲ್ಬಮ್ ಪಟ್ಟಿಗಳಲ್ಲಿ ಪ್ರವೇಶಿಸಿದ ಮೊದಲ ಡೆಪೆಷ್‌ ಮೋಡ್‌ ಅಲ್ಬಮ್‌ ಆಗಿತ್ತು. ಹಲವು ಯುರೋಪಿಯನ್‌ ದೇಶಗಳಲ್ಲಿ ಜನಪ್ರಿಯ ಹತ್ತು ಹಾಡುಗಳಲ್ಲಿ ಕಾಣಿಸಿಕೊಂಡಿತು.
ದಿ ವರ್ಲ್ಡ್‌ ವಿ ಲಿವ್‌ ಇನ್‌ ಅಂಡ್‌ ಲೈವ್‌ ಇನ್‌ ಹ್ಯಾಂಬರ್ಗ್ ‌ ಡೆಪೆಷ್‌ ಮೋಡ್‌ನ ಮೊಟ್ಟಮೊದಲ ವೀಡಿಯೊ ಬಿಡುಗಡೆಯಾಗಿತ್ತು. 1984ರಲ್ಲಿ ವಾದ್ಯತಂಡವು ಜರ್ಮನಿಯ ಹ್ಯಾಂಬರ್ಗ್‌ನಲ್ಲಿ ಸಮ್‌ ಗ್ರೇಟ್‌ ರಿವಾರ್ಡ್ ಟೂರ್‌‌ ವಾದ್ಯಗೋಷ್ಠಿಯ ಸಂಪೂರ್ಣ ಚಲನಚಿತ್ರವಾಗಿತ್ತು.
1985ರ ಜುಲೈ ತಿಂಗಳಲ್ಲಿ, ವಾದ್ಯತಂಡವು ಕಬ್ಬಿಣದ ಪರದೆ(ಸೋವಿಯಟ್ ಒಕ್ಕೂಟ ಮತ್ತು ಪಶ್ಚಿಮ ಯುರೋಪ್ ನಡುವೆ ವಿಭಜನೆ)ಹಿಂದೆ, ಹಂಗೆರಿಯ ರಾಜಧಾನಿ ಬುಡಪೆಸ್ಟ್‌ ಮತ್ತು ಪೊಲೆಂಡ್‌ ರಾಜಧಾನಿ ವಾರ್ಸಾದಲ್ಲಿ ಮೊಟ್ಟಮೊದಲ ವಾದ್ಯಗೋಷ್ಠಿ ಕಾರ್ಯಕ್ರಮ ನಡೆಸಿತು.
ಈ ಕಾಲಾವಧಿಯಲ್ಲಿ, 1970ರ ದಶಕದ ಅಪರಾರ್ಧದಲ್ಲಿ ಬ್ರಿಟನ್‌ನಲ್ಲಿ ಆರಂಭಗೊಂಡಿದ್ದ ಗೊತಿಕ್ ಉಪಸಂಸ್ಕೃತಿಯೊಂದಿಗೆ ವಾದ್ಯತಂಡವು ಕೆಲವೆಡೆ ಹೊಂದಿಕೊಂಡಿತು. ಈ ಸಂಸ್ಕೃತಿಯು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲೂ ಸಹ ಜನಪ್ರಿಯತೆ ಗಳಿಸಿಕೊಳ್ಳಲಾರಂಭಿಸಿತ್ತು. ಅಲ್ಲಿ ಮೊದಲಿಗೆ ವಾದ್ಯತಂಡದ ಸಂಗೀತವು ಕಾಲೇಜ್‌ನ ರೇಡಿಯೊ, ಹಾಗೂ, ಲಾಸ್‌ ಏಂಜೆಲೀಸ್‌ನಲ್ಲಿರುವ KROQ, ಸ್ಯಾನ್‌ ಫ್ರಾನ್ಸಿಸ್ಕೊದಲ್ಲಿರುವ KQAK ("ದಿ ಕ್ವೇಕ್‌") ಹಾಗೂ ನ್ಯೂಯಾರ್ಕ್‌ನ ಲಾಂಗ್‌ ಐಲೆಂಡ್‌ನಲ್ಲಿರುವ WLIR ಸೇರಿದಂತೆ ಆಧುನಿಕ ರಾಕ್‌ ಶೈಲಿಯ ಸಂಗೀತ ಪ್ರಸಾರ ಕೇಂದ್ರಗಳಲ್ಲಿಯೂ ಜನಪ್ರಿಯತೆ ಗಳಿಸಿತು. ಇದರಿಂದಾಗಿ, ರೇಡಿಯೊದಲ್ಲಿ'ಸಾಫ್ಟ್‌ ರಾಕ್‌ ಶೈಲಿಯ ಸಂಗೀತ ಹಾಗೂ ಡಿಸ್ಕೊ ಕರ್ಕಶ ಸಂಗೀತ'ದ ಮೇಲುಗೈನೊಂದಿಗೆ ಕಡೆಗಣಿತರಾಗಿದ್ದ ಪರ್ಯಾಯ ಶ್ರೋತೃಗಳು ಡೆಪೆಷ್‌ ಮೋಡ್‌ ವಾದ್ಯತಂಡದ ಸಂಗೀತದತ್ತ ಒಲವು ತೋರಿದರು. ವಾದ್ಯತಂಡದ ಹಾಡುಗಳಲ್ಲಿ ಹೆಚ್ಚು ಗಾಢ ಮತ್ತು ಗಂಭೀರ ದ್ವನಿಯ ನಡುವೆಯೂ ವಾದ್ಯತಂಡದ ಈ ಅಭಿಪ್ರಾಯವು ಯುರೋಪ್‌ನಲ್ಲಿ ವಾದ್ಯತಂಡವನ್ನು ಹೇಗೆ ಗುರುತಿಸಲಾಯಿತು ಎನ್ನುವುದಕ್ಕೆ ತದ್ವಿರುದ್ಧವಾಗಿದೆ. ಜರ್ಮನಿ ಮತ್ತು ಯುರೋಪ್‌ನ ಇತರೆ ದೇಶಗಳಲ್ಲಿ, ಡೆಪೆಷ್‌ ಮೋಡ್‌ ತಂಡವನ್ನು ಹದಿಹರೆಯದವರ ಆದರ್ಶಗಳು ಎಂದು ಪರಿಗಣಿಸಲಾಗಿತ್ತು. ಯುರೋಪ್‌ನ ಹಲವು ಹದಿಹರೆಯದವರ ಪತ್ರಿಕೆಗಳಲ್ಲಿ ಡೆಪೆಷ್‌ ಮೋಡ್‌ ತಂಡದವರ ಬಗ್ಗೆ ಆಗಾಗ್ಗೆ ಅಂಕಣಗಳು ಮುದ್ರಿತವಾಗುತ್ತಿದ್ದವು.
ಬ್ಲ್ಯಾಕ್‌ ಸೆಲೆಬ್ರೇಷನ್‌ (1986)
1986ರಲ್ಲಿ, 'ಸ್ಟ್ರಿಪ್ಡ್‌' ಎಂಬ ಹದಿನೈದನೆಯ ಏಕಗೀತೆ ಹಾಗೂ ಅದನ್ನು ಜತೆಗೂಡಿದ ಬ್ಲ್ಯಾಕ್‌ ಸೆಲೆಬ್ರೇಷನ್ ‌ ಅಲ್ಬಮ್‌ ಬಿಡುಗಡೆಯೊಂದಿಗೆ, ಡೆಪೆಷ್‌ ಮೋಡ್‌ ವಾದ್ಯತಂಡದ ಸಂಗೀತ ಶೈಲಿಯು ಪುನಃ ಬದಲಾಯಿತು. ತಮ್ಮ ಕಾಲ್ಪನಿಕ ಮಾದರಿ ಸಂಗ್ರಹವನ್ನು ಉಳಿಸಿಕೊಂಡು, ತಮ್ಮ ಹಿಂದಿನ ಎರಡು ದೀರ್ಘಾವಧಿಯ ಫೋನೊಗ್ರಾಮ್ ಧ್ವನಿಮುದ್ರಣ(ಎಲ್‌ಪಿ)ಗಳಲ್ಲಿ ಪ್ರಮುಖವಾಗಿ ಕೇಳಿಬರುತ್ತಿದ್ದ ಕೈಗಾರಿಕಾ ಶೈಲಿ ಎಂಬಂತಹ ಪಾಪ್‌ ಧ್ವನಿಯ ಬಳಕೆಯನ್ನು ಕೈಬಿಟ್ಟು, ವಾದ್ಯತಂಡವು ಭಯಸೂಚಕ, ಅತ್ಯಂತ ಬಾವಾತ್ಮಕ ಪರಿಸರ ಮತ್ತು ನಾದಗುಣದ ಶಬ್ದವನ್ನು ಪರಿಚಯಿಸಿತು. ರಾಬರ್ಟ್‌ ಗೊರ್‌ ರಚಿಸಿದ ಗೀತೆಗಳು ಸಹ ಗಾಢವಾದ ಧ್ವನಿ ಹೊಂದಿ, ಇನ್ನಷ್ಟು ನಿರಾಶಾವಾದ ತೋರಿತು. ಆದರೂ, ಕೊನೆಯ ಎರಡು ಧ್ವನಿಮುದ್ರಿಕೆಗಳಲ್ಲಿ ಕಾಣಿಸಿಕೊಂಡಿದ್ದ, ಕಳೆದ ಬಾರಿ ಅವರು ಪ್ರಯತ್ನಿಸಿದ ಮುಕ್ತ ಸಾಮಾಜಿಕ ವಿಮರ್ಶೆಯ ಗುರಿಯನ್ನು 'ನ್ಯೂ ಡ್ರೆಸ್‌' ಹೊಂದಿತ್ತು.
ಆಂಟನ್ ಕಾರ್ಬಿನ್‌ ನಿರ್ದೇಶಿಸಿದ 'ಎ ಕ್ವೆಶ್ಚನ್‌ ಆಫ್‌ ಟೈಮ್‌' ಎಂಬ ಸಂಗೀತ ವೀಡಿಯೊ, ದುಡಿಮೆಯ ಸ್ಥಳದ ಸಂಬಂಧಕ್ಕೆ ನಾಂದಿಯಾಗಿದ್ದು, ಇಂದಿನ ದಿನದವರೆಗೆ ಮುಂದುವರಿದಿದೆ. ಕಾರ್ಬಿನ್‌ ಡೆಪೆಷ್‌ ಮೋಡ್‌ಗಾಗಿ ಇನ್ನೂ 19 ವೀಡಿಯೊಗಳನ್ನು ನಿರ್ದೇಶಿಸಿದರು. 2006ರ 'ಸಫರ್‌ ವೆಲ್'‌ ಎಂಬುದು ಅವರ ಇತ್ತೀಚಿನ ವೀಡಿಯೊ ಆಗಿದೆ. ಅವರು ಡೆಪೆಷ್‌ ತಂಡದ ಕೆಲವು ವಾದ್ಯಗೋಷ್ಠಿಗಳ ನೇರ ಪ್ರದರ್ಶನಗಳನ್ನು ಚಿತ್ರೀಕರಿಸಿದರಲ್ಲದೇ, ವೇದಿಕೆ ಸೆಟ್‌ಗಳು ಮತ್ತು ಆಲ್ಬಮ್ ಮತ್ತು ಏಕಗೀತೆಗಳ ಪ್ರಥಮ ಧ್ವನಿಮುದ್ರಣಗಳನ್ನು ವಿನ್ಯಾಸಗೊಳಿಸಿದರು.
ಮ್ಯೂಸಿಕ್‌ ಫಾರ್‌ ದಿ ಮಾಸಸ್‌ ಹಾಗೂ 101 (1987–1988)
1987ರಲ್ಲಿ ಬಿಡುಗಡೆಯಾದ ಮ್ಯೂಸಿಕ್‌ ಫಾರ್‌ ದಿ ಮಾಸೆಸ್ ‌ನಲ್ಲಿ ವಾದ್ಯತಂಡದ ಸಂಗೀತ ಶೈಲಿ ಮತ್ತು ವಿನ್ಯಾಸ ವಿಧಾನಗಳು ಬದಲಾಗಿದ್ದವು. ಧ್ವನಿಮುದ್ರಣಾ ಕಾರ್ಯಗಳಲ್ಲಿ ಸಹಯೋಗ ನೀಡಲೆಂದು, ಮೊದಲ ಬಾರಿಗೆ, ಮ್ಯೂಟ್‌ ಧ್ವನಿಮುದ್ರಣಾ ಕೇಂದ್ರದೊಂದಿಗೆ ಯಾವುದೇ ಸಂಬಂಧ ಹೊಂದಿರದ ನಿರ್ಮಾಪಕರಾದ ಡೇವಿಡ್‌ ಬಾಸ್ಕೊಂಬ್‌ರಿಗೆ ಕರೆ ನೀಡಲಾಯಿತು. ಆದರೂ, ಅಲ್ಯಾನ್‌ ವೈಲ್ಡರ್ ತಿಳಿಸುವಂತೆ, ಡೇವಿಡ್‌ರ ಪಾತ್ರ ಧ್ವನಿ ತಾಂತ್ರಿಕ ವಿಜ್ಞಾನಿಗಿಂತಲೂ ಹೆಚ್ಚಿನದಾಗಿತ್ತು. ಈ ಅಲ್ಬಮ್‌ ನಿರ್ಮಾಣಕಾರ್ಯದಲ್ಲಿ, ವಾದ್ಯತಂಡವು ಮಾದರಿ ಸಂಗ್ರಹವನ್ನು ಕೈಬಿಟ್ಟು, ಇನ್ನಷ್ಟು ಸಂಯೋಜಕ ವಾದ್ಯದ ಪ್ರಯೋಗಗಳಲ್ಲಿ ಮಗ್ನವಾಯಿತು. 'ಸ್ಟ್ರೇಂಜ್‌ಲವ್‌', 'ನೆವರ್‌ ಲೆಟ್‌ ಮಿ ಡೌನ್‌ ಎಗೇನ್‌' ಹಾಗೂ 'ಬಿಹೈಂಡ್‌ ದಿ ವೀಲ್‌' ಏಕಗೀತೆಗಳು UKಯಲ್ಲಿ ನಿರಾಶೆಗೊಳಿಸಿದವು. ಆದರೆ ಇವು ಕೆನಡಾ, ಬ್ರೆಜಿಲ್‌, ಪಶ್ಚಿಮ ಜರ್ಮನಿ, ದಕ್ಷಿಣ ಆಫ್ರಿಕಾ, ಸ್ವೀಡನ್‌ ಹಾಗೂ ಸ್ವಿಟ್ಜರ್ಲೆಂಡ್‌ ದೇಶಗಳಲ್ಲಿ ಜನಪ್ರಿಯತೆ ಗಳಿಸಿ, ಅಗ್ರ 10 ಪಟ್ಟಿಯಲ್ಲಿ ಸ್ಥಾನ ಗಳಿಸಿದವು. ಮ್ಯೂಸಿಕ್‌ ಫಾರ್ ದಿ ಮಾಸೆಸ್ ‌ ಬಹಳಷ್ಟು ಮಹತ್ವದ ಹಾಗೂ ಇದುವರೆಗಿನ ಅತ್ಯಾಕರ್ಷಕ ಮೋಡ್ ಅಲ್ಬಮ್‌ ಎಂದು ರೆಕಾರ್ಡ್‌ ಮಿರರ್‌ ವಿವರಿಸಿದೆ. ಅಮೆರಿಕನ್ ಮಾರುಕಟ್ಟೆಯಲ್ಲಿ ವಾದ್ಯತಂಡ ತನ್ನ ಮುಂಚಿನ ಆಲ್ಬಮ್‌ಗಳೊಂದಿಗೆ ಸಾಧಿಸಲು ವಿಫಲವಾಗಿದ್ದ ಗಮನಾರ್ಹ ಯಶಸ್ಸನ್ನು ಗಳಿಸಿತು.
ಈ ಅಲ್ಬಮ್‌ ಬಿಡುಗಡೆಯಾದ ನಂತರ ಮ್ಯೂಸಿಕ್‌ ಫಾರ್‌ ದಿ ಮಾಸೆಸ್ ಟೂರ್‌ ಪ್ರವಾಸ ನಡೆಯಿತು. 1988ರ ಮಾರ್ಚ್‌ 7ರಂದು ಪೂರ್ವವ ಬರ್ಲಿನ್‌ನ ವರ್ನರ್‌-ಸೀಲೆನ್ಬಿಂಡರ್‌ ಹ್ಯಾಲ್‌ನಲ್ಲಿ ತಂಡವು ಅನೌಪಚಾರಿಕ ವಾದ್ಯಗೋಷ್ಠಿ ನೀಡಿತು. ಏಕೆಂದರೆ ಆ ರಾತ್ರಿ ಡೆಪೆಷ್‌ ಮೋಡ್‌ ವಾದ್ಯಗೋಷ್ಠಿ ಪ್ರದರ್ಶನ ನೀಡುತ್ತದೆಂದು ಅಧಿಕೃತ ಘೋಷಣೆ ನೀಡಿರಲಿಲ್ಲ. ಆ ಸಮಯ, ಕಮ್ಯುನಿಸ್ಟ್ ಸರ್ಕಾರ ಆಡಳಿತದಲ್ಲಿತ್ತು. ಅಂದಿನ ಜಿಡಿಆರ್‌(ಜರ್ಮನ್ ಪ್ರಜಾತಾಂತ್ರಿಕ ಗಣರಾಜ್ಯ)ನಲ್ಲಿ ಬಹಳಷ್ಟು ಬಾರಿ ವಾದ್ಯಗೋಷ್ಠಿ ನೀಡಿದ ಕೆಲವೇ ವಾದ್ಯತಂಡಗಳಲ್ಲಿ ಡೆಪೆಷ್‌ ಮೋಡ್‌ ಸಹ ಒಂದು. ಇದೇ ಕಾಲಾವಧಿಯಲ್ಲಿ (1988) ಡೆಪೆಷ್‌ ಮೋಡ್‌ ಆಗಿನ್ನೂ ಕಮ್ಯುನಿಸ್ಟ್ ಆಡಳಿತದಲ್ಲಿದ್ದ ಹಂಗೆರಿ ಮತ್ತು ಜೆಕೊಸ್ಲೊವಾಕಿಯಾ ದೇಶಗಳ ಬುಡಪೆಸ್ಟ್‌ ಮತ್ತು ಪ್ರಾಗ್‌ನಲ್ಲಿ  ಸಹ ವಾದ್ಯಗೋಷ್ಠಿ ನೀಡಿತು. ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ಪಸಡೆನಾ ರೋಸ್‌ ಬೌಲ್‌ನಲ್ಲಿ, 60,453 ಜನ ಪ್ರೇಕ್ಷಕರ ಹಾಜರಾತಿಯಲ್ಲಿ ನೀಡಿದ ವಾದ್ಯಗೋಷ್ಠಿಯೊಂದಿಗೆ, 1988ರ ಜೂನ್‌ 18ರಂದು ಡೆಪೆಷ್‌ ಮೋಡ್ ತಂಡದ ವಿಶ್ವಪ್ರವಾಸವು ಸಂಪೂರ್ಣವಾಯಿತು. (ಈ ಸ್ಥಳದಲ್ಲಿ ಎಂಟು ವರ್ಷಗಳಲ್ಲೇ ಅತಿ ಹೆಚ್ಚಿನ ಹಾಜರಾತಿಯಾಗಿತ್ತು). ಈ ಪ್ರವಾಸವು ವಾದ್ಯತಂಡಕ್ಕೆ ಮಹತ್ವದ ತಿರುವು ನೀಡಿತು ಹಾಗು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ಭಾರೀ ಯಶಸ್ಸು ಗಳಿಸಿತು. ಡಿ. ಎ. ಪೆನ್ಬೆಕರ್‌ ನಿರ್ಮಿಸಿದ 101 ಎಂಬ ವಾದ್ಯಗೋಷ್ಠಿ ಬಗೆಗಿನ ಕಿರುಚಿತ್ರದಲ್ಲಿ ಹಾಗು ಅದನ್ನು ಜತೆಗೂಡಿದ ಧ್ವನಿಮುದ್ರಣ ಆಲ್ಬಂನಲ್ಲಿ ಇದನ್ನು ಸಮರ್ಪಕವಾಗಿ ದಾಖಲಿಸಲಾಗಿದೆ. ಅಭಿಮಾನಿ ಅಂತರಸಂಪರ್ಕದ ಚಿತ್ರಣಕ್ಕೆ ಚಲನಚಿತ್ರವು ಗಮನಾರ್ಹವಾಗಿದೆ. ಹೆಸರಿನ ಕಲ್ಪನೆಯನ್ನು ಮುಂದಿಟ್ಟ ಹಿರಿಮೆ ಅಲ್ಯಾನ್‌ ವೈಲ್ಡರ್‌ಗೆ ಸೇರುತ್ತದೆ. ಈ ಪ್ರದರ್ಶನವು 101ನೆಯ ಹಾಗೂ ಪ್ರವಾಸದ ಕೊನೆಯ ಪ್ರದರ್ಶನವಾಗಿತ್ತು.
ವಯಲೇಟರ್‌ (1989–1992)
1989ರ ಮಧ್ಯಕಾಲದಲ್ಲಿ, ನಿರ್ಮಾಪಕ ಫ್ಲಡ್‌ ಹಾಗೂ ತಾಂತ್ರಿಕ ವಿಜ್ಞಾನಿ ಫ್ರಾಂಕೊಯ್ ಕೆವೊರ್ಕಿಯನ್‌ರೊಂದಿಗೆ ವಾದ್ಯತಂಡವು ಮಿಲ್ಯಾನ್‌ನಲ್ಲಿ ಧ್ವನಿಮುದ್ರಣ ಆರಂಭಿಸಿತು. ಇದರ ಫಲವಾಗಿ 'ಪರ್ಸನಲ್‌ ಜೀಸಸ್‌' ಎಂಬ ಏಕಗೀತೆಯು ಬಿಡುಗಡೆಯಾಯಿತು. ಇದರ ಬಿಡುಗಡೆಯ ಮುಂಚೆ, UKಯ ಪ್ರಾದೇಶಿಕ ವಾರ್ತಾಪತ್ರಿಕೆಗಳ ವೈಯಕ್ತಿಕ ಅಂಕಣಗಳಲ್ಲಿ"Your own personal Jesus" ಎಂಬ ಪದಗಳುಳ್ಳ ಜಾಹೀರಾತುಗಳೊಂದಿಗೆ ಮಾರುಕಟ್ಟೆ ಅಭಿಯಾನ ಆರಂಭಿಸಲಾಯಿತು. ನಂತರ, ಈ ಜಾಹೀರಾತುಗಳಲ್ಲಿ ದೂರವಾಣಿ ಸಂಖ್ಯೆಯನ್ನು ನಮೂದಿಸಲಾಯಿತು. ಈ ಸಂಖ್ಯೆಯನ್ನು ಡಯಲ್‌ ಮಾಡಿದವರು ಈ ಹಾಡು ಕೇಳಬಹುದಾಗಿತ್ತು. ಇದರ ಫಲವಾದ ಉತ್ಸಾಹವು ಈ ಏಕಗೀತೆಯ ಜನಪ್ರಿಯತೆಯು UK ಸಂಗೀತ ಪಟ್ಟಿಗಳಲ್ಲಿ 13ನೆಯ ಸ್ಥಾನ ಗಳಿಸಲು ನೆರವಾಗಿ, ಇದುವರೆಗೂ ಬಹಳಷ್ಟು ಮಾರಾಟವಾದ ಏಕಗೀತೆಗಳಲ್ಲಿ ಒಂದೆನಿಸಿತು. ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಇದು ಮೊಟ್ಟಮೊದಲ ಸ್ವರ್ಣ ಏಕಗೀತೆ ಹಾಗೂ 'ಪೀಪಲ್ ಆರ್‌ ಪೀಪಲ್‌' ನಂತರ ಮೊಟ್ಟಮೊದಲ ಟಾಪ್‌ 40 ಜನಪ್ರಿಯ ಗೀತೆಗಳ ಪಟ್ಟಿಯಲ್ಲಿ ಸ್ಥಾನ ಗಳಿಸಿದ ಮೊದಲ ಹಾಡಾಗಿತ್ತು. ಕ್ರಮೇಣ, ವಾರ್ನರ್‌ ಬ್ರದರ್ಸ್‌ ರೆಕಾರ್ಡ್ಸ್‌ ಇತಿಹಾಸದಲ್ಲಿ ಅತಿ ಹೆಚ್ಚು ಮಾರಾಟವಾದ 12-ಅಂಗುಲದ ಏಕಗೀತೆ ಎನಿಸಿತು.
1990ರ ಜನವರಿ ತಿಂಗಳಲ್ಲಿ ಬಿಡುಗಡೆಯಾದ 'ಎಂಜಾಯ್‌ ದಿ ಸೈಲೆನ್ಸ್‌' ಡೆಪೆಷ್‌ ಮೋಡ್‌ ತಂಡದ ಇದುವರೆಗಿನ ಅತಿ ಯಶಸ್ವಿ ಏಕಗೀತೆಗಳಲ್ಲಿ ಒಂದಾಯಿತು. ಇದು UKಯ ಜನಪ್ರಿಯ ಪಟ್ಟಿಯಲ್ಲಿ ಆರನೆಯ ಸ್ಥಾನ ಗಳಿಸಿತು. ಕೆಲ ತಿಂಗಳುಗಳ ನಂತರ ಇದು ಅಮೆರಿಕಾ ದೇಶದಲ್ಲಿ ಡೆಪೆಫ್ ಮೋಡ್‌ನ ಅತ್ಯಂತ ಜನಪ್ರಿಯ ಗೀತೆಯೆನಿಸಿ,8ನೇ ಸ್ಥಾನವನ್ನು ತಲುಪಿ, ವಾದ್ಯತಂಡಕ್ಕೆ ಏಕಗೀತೆಯ ಎರಡನೆಯ ಸ್ವರ್ಣ ಪ್ರಶಸ್ತಿ ದೊರಕಿತು. 1991ರ ಬ್ರಿಟ್‌ ಪ್ರಶಸ್ತಿಗಳಲ್ಲಿ 'ಅತ್ಯುತ್ತಮ ಬ್ರಿಟಿಷ್ ಏಕಗೀತೆ' ಪ್ರಶಸ್ತಿ ಗಳಿಸಿತು. ತಮ್ಮ ಹೊಸ ಅಲ್ಬಮ್‌ ವಯಲೇಟರ್‌ ಗೆ ಪ್ರಚಾರ ನೀಡಲು ವಾದ್ಯತಂಡದ ಸದಸ್ಯರು ಲಾಸ್‌ ಏಂಜಲೀಸ್‌ನ ವೇರ್‌ಹೌಸ್ ಎಂಟರ್ಟೇನ್ಮೆಂಟ್‌ನಲ್ಲಿ ಆಟೋಗ್ರಾಫ್ ಹಸ್ತಾಕ್ಷರ ನಡೆಸಿತು. ಇದರಿಂದಾಗಿ ಸುಮಾರು 20,000ಕ್ಕೂ ಹೆಚ್ಚು ಅಭಿಮಾನಿಗಳು ಇಲ್ಲಿ ಕಿಕ್ಕಿರಿದು,ಬಹುಮಟ್ಟಿಗೆ ಗಲಭೆಗೆ ತಿರುಗಿತು. ಹಾಜರಾಗಿದ್ದ ಕೆಲವು ಮಂದಿಯನ್ನು ಗುಂಪು ಮಳಿಗೆಯ ಗಾಜಿಗೆ ಅಮುಕಿದ್ದರಿಂದ ಕೆಲವರು ಗಾಯಗೊಂಡರು. ಗಾಯಗೊಂಡ ಅಭಿಮಾನಿಗಳಿಗೆ ಕ್ಷಮೆ ಕೋರುವ ಪ್ರಯುಕ್ತ,ವಾದ್ಯತಂಡವು ಲಾಸ್‌ ಏಂಜೆಲೀಸ್‌ನಲ್ಲಿ ವಾಸಿಸುತ್ತಿದ್ದ ಅಭಿಮಾನಿಗಳಿಗೆ ಸೀಮಿತ ಆವೃತ್ತಿಯ ಧ್ವನಿಸುರುಳಿಗಳನ್ನು ಬಿಡುಗಡೆ ಮಾಡಿತು. ವೇರ್ಹೌಸ್‌ ಸಮಾರಂಭದ ಪ್ರಾಯೋಜಕ KROQ ರೇಡಿಯೊ ಕೇಂದ್ರದ ಮೂಲಕ ಇದರ ವಿತರಣೆಯಾಯಿತು. UK ಮತ್ತು ಅಮೆರಿಕಾ ದೇಶಗಳಲ್ಲಿ ವಯೊಲೇಟರ್‌ ಟಾಪ್‌ ಟೆನ್‌ ಪಟ್ಟಿಯಲ್ಲಿ ಸ್ಥಾನ ಗಳಿಸಿತು. ಬಿಲ್ಬೋರ್ಡ್‌ 200 ಪಟ್ಟಿಯಲ್ಲಿ #7 ಸ್ಥಾನ ಗಳಿಸಿ 74 ವಾರಗಳ ಕಾಲ ಪಟ್ಟಿಯಲ್ಲಿ ಉಳಿದುಕೊಂಡ ವಯಲೇಟರ್‌, ಡೆಪೆಷ್‌ ಮೋಡ್‌ ಪಾಲಿಗೆ, ಬಿಲ್ಬೋರ್ಡ್‌‌ 200 ಟಾಪ್ ಟೆನ್ ಪಟ್ಟಿಗೆ ಪ್ರವೇಶ ಪಡೆದ ಮೊದಲ ಅಲ್ಬಮ್‌ ಆಗಿತ್ತು. ಅಮೆರಿಕಾ ದೇಶದಲ್ಲಿ 4.5 ದಶಲಕ್ಷ ಪ್ರತಿಗಳು ಮಾರಾಟವಾಗಿ, ಮೂರು ಪ್ಲ್ಯಾಟಿನಮ್‌ ಪ್ರಶಸ್ತಿ ಪ್ರಮಾಣಿತವಾದವು. ಇದುವರೆಗೂ, ಇದು ಡೆಪೆಷ್‌ ಮೋಡ್‌ ಪಾಲಿಗೆ ವಿಶ್ವದಾದ್ಯಂತ ಅತಿಹೆಚ್ಚು ಮಾರಾಟವಾದ ಅಲ್ಬಮ್‌ ಆಗಿ ಉಳಿದಿದೆ. ಈ ಅಲ್ಬಮ್‌ನಿಂದ ಇನ್ನೂ ಎರಡು ಏಕಗೀತೆಗಳಾದ 'ಪಾಲಿಸಿ ಆಫ್‌ ಟ್ರೂತ್‌' ಹಾಗೂ 'ವರ್ಲ್ಡ್‌ ಇನ್‌ ಮೈ ಐಯ್ಸ್‌' UK ಮತ್ತು ಅಮೆರಿಕಾ ದೇಶಗಳಲ್ಲಿ ಬಹಳಷ್ಟು ಜನಪ್ರಿಯತೆ ಗಳಿಸಿದವು ಹಾಗು ಮೊದಲನೆಯದು US ಪಟ್ಟಿಯಲ್ಲಿ ಸ್ಥಾನ ಪಡೆಯಿತು.
ವರ್ಲ್ಡ್‌ ವಯಲೇಷನ್‌ ಟೂರ್‌ ಡೆಪೆಷ್‌ ಮೋಡ್‌ನ ಜನಪ್ರಿಯತೆಯಲ್ಲಿ ಇನ್ನೊಂದು ಉನ್ನತ ಘಳಿಗೆಯಾಯಿತು. ಅಮೆರಿಕಾ ದೇಶದಲ್ಲಿ ಹಲವು ಕ್ರೀಡಾಂಗಣಗಳಲ್ಲಿ ಡೆಪೆಷ್‌ ಮೋಡ್‌ ತಂಡವು ಸಂಗೀತ ಗೋಷ್ಠಿ ನಡೆಸಿದವು. ಜಯಂಟ್ಸ್‌ ಕ್ರೀಡಾಂಗಣದಲ್ಲಿ ನಡೆಯಲಿದ್ದ ಕಾರ್ಯಕ್ರಮಕ್ಕಾಗಿ ನಾಲ್ಕು ತಾಸಿನಲ್ಲಿ 42,000 ಟಿಕೆಟ್‌ಗಳು ಮಾರಾಟವಾದವು. ಡಾಡ್ಜರ್‌ ಕ್ರೀಡಾಂಗಣದಲ್ಲಿನ ಕಾರ್ಯಕ್ರಮಕ್ಕಾಗಿ ಮಾರಾಟ ಆರಂಭಗೊಂಡ ಅರ್ಧತಾಸಿನಲ್ಲೇ 48,000 ಟಿಕೆಟ್‌ಗಳು ಮಾರಾಟವಾಗಿದ್ದವು.
1991ರಲ್ಲಿ, ಡೆಪೆಷ್‌ ಮೋಡ್‌ ಸಂಯೋಜಿಸಿದ 'ಡೆತ್ಸ್‌ ಡೋರ್‌', ಅಂಟಿಲ್ ದಿ ಎಂಡ್‌ ಆಫ್‌ ದಿ ವರ್ಲ್ಡ್ ‌ ಚಲನಚಿತ್ರಕ್ಕಾಗಿ ವಾರ್ನರ್ ಬ್ರದರ್ಸ್‌ರ ಅಲ್ಬಮ್‌ ಅಂಟಿಲ್‌ ದಿ ಎಂಡ್ ಆಫ್‌ ದಿ ವರ್ಲ್ಡ್: ಒರಿಜಿನಲ್‌ ಮೊಷನ್‌ ಪಿಕ್ಚರ್‌ ಸೌಂಡ್‌ಟ್ರ್ಯಾಕ್ ‌ ಒಂದಿಗೆ ಬಿಡುಗಡೆಯಾಯಿತು.
ಸಾಂಗ್ಸ್‌ ಆಫ್‌ ಫೇಯ್ತ್‌ ಅಂಡ್‌ ಡಿವೊಷನ್ ‌ ಹಾಗೂ ವೈಲ್ಡರ್ಸ್‌ರ ನಿರ್ಗಮನ (1993–1995)
1992ರ ಜನವರಿ ತಿಂಗಳಲ್ಲಿ ಡೆಪೆಷ್‌ ಮೋಡ್‌ ಸದಸ್ಯರು ಮ್ಯಾಡ್ರಿಡ್‌ನಲ್ಲಿ ಪುನಃ ಒಟ್ಟಿಗೆ ಸೇರಿದರು. ಆ ಕಾಲದಲ್ಲಿ ಗ್ರಂಜ್‌ ಶೈಲಿಯ ಸಂಗೀತ ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಜನಪ್ರಿಯವಾಗಿದ್ದನ್ನು ಡೇವ್‌ ಗಹನ್ ಗಮನಿಸಿ, ಆಸಕ್ತಿ ವಹಿಸಿದರು. ಜೇನ್ಸ್‌ ಅಡಿಕ್ಷನ್ ಮತ್ತು ನಿರ್ವಾನಮುಂತಾದವುಗಳಿಂದ ಡೇವ್‌ ಗಹನ್‌ ಪ್ರಭಾವಿತರಾಗಿದ್ದರು. 1993ರಲ್ಲಿ, ನಿರ್ಮಾಪಕ ಫ್ಲಡ್‌ರೊಂದಿಗೆ ಪುನಃ ಸೇರಿ, ಸಾಂಗ್ಸ್‌ ಆಫ್‌ ಫೇಯ್ತ್‌ ಅಂಡ್ ಡಿವೊಷನ್‌ ಅಲ್ಬಮ್‌ನಲ್ಲಿ, ಡೆಪೆಷ್‌ ಮೋಡ್‌ ಇನ್ನಷ್ಟು ಸುಸಂಘಟಿತ ವ್ಯವಸ್ಥೆಗಳೊಂದಿಗೆ ಪ್ರಯೋಗ ನಡೆಸಿತು. ಇನ್ನಷ್ಟು ವಿಸ್ವರ ಹೊರಡಿಸುತ್ತಿದ್ದ ವಿದ್ಯುತ್‌ ಗಿಟಾರ್‌ಗಳು ಮತ್ತು ಲೈವ್‌ ಡ್ರಮ್ಸ್‌ ವಾದ್ಯಗಳನ್ನು ಇದು ಹೆಚ್ಚು ಅವಲಂಬಿಸಿತ್ತು.(ವಯೊಲೇಟರ್ ‌ ಅಲ್ಬಮ್‌ನ ಹಾಡು 'ಕ್ಲೀನ್‌'ನಲ್ಲಿ ಅಲ್ಯಾನ್‌ ವೈಲ್ಡರ್ ಮೊದಲ ಬಾರಿಗೆ ಸ್ಟುಡಿಯೋ ಡ್ರಮ್ ವಾದಕರಾಗಿದ್ದರು.) ವಾದ್ಯತಂಡದ ಧ್ವನಿಗೆ ತಂತಿಗಳು, ಉಯಿಲಿಯನ್‌ ಪೈಪ್‌ಗಳು ಹಾಗೂ ಮಹಿಳೆಯ ಸುವಾರ್ತೆ ಹಾಡಿನ ಧ್ವನಿಯನ್ನು ಸೇರಿಸಲಾಯಿತು. ಈ ಅಲ್ಬಮ್‌ UK ಮತ್ತು ಅಮೆರಿಕಾ ಸಂಯುಕ್ತ ಸಂಸ್ಥಾನದ ಜನಪ್ರಿಯ ಅಲ್ಬಮ್‌ ಪಟ್ಟಿಗಳಲ್ಲಿ ಅಗ್ರಸ್ಥಾನ ಗಳಿಸಿತು.ಇಂತಹ ಹಿರಿಮೆಯನ್ನು ಇದುವರೆಗೆ ಗಳಿಸಿದ 6ನೇ ಬ್ರಿಟಿಷ್ ಪ್ರದರ್ಶನವೆನಿಸಿತು. ಗ್ರಂಜ್‌ ಪ್ರಭಾವಿತ ಹಾಡು 'ಐ ಫೀಲ್‌ ಯು' ಅಲ್ಬಮ್‌ನ ಮೊದಲ ಏಕಗೀತೆಯಾಗಿತ್ತು. ಅಲ್ಬಮ್‌ನ ಮೂರನೆಯ ಏಕಗೀತೆ 'ಕಂಡೆಮ್ನೇಷನ್‌'ನಲ್ಲಿ ಸುವಾರ್ತೆ ಪ್ರಭಾವಗಳನ್ನು ಗುರುತಿಸಬಹುದಾಗಿದೆ.
ಇದಾದ ನಂತರ ಡಿವೊಷನಲ್‌ ವಿಶ್ವ ಪ್ರವಾಸ ನಡೆಯಿತು. ಈ ಪ್ರವಾಸದ ವಾದ್ಯಗೋಷ್ಠಿ ಚಲನಚಿತ್ರದ ಮೂಲಕ ಇದೇ ಹೆಸರಿನಡಿ ದಾಖಲಿಸಲಾಯಿತು. ಆಂಟನ್‌ ಕಾರ್ಬಿನ್‌ ಈ ಚಲನಚಿತ್ರವನ್ನು ನಿರ್ದೇಶಿಸಿದರು. 1995ರಲ್ಲಿ ಇದು ವಾದ್ಯತಂಡಕ್ಕಾಗಿ ಮೊಟ್ಟಮೊದಲ ಗ್ರ್ಯಾಮಿ ನಾಮನಿರ್ದೇಶನ ಗಳಿಸಿತು. ವಾದ್ಯತಂಡದ ಎರಡನೆಯ ಲೈವ್‌ ಅಲ್ಬಮ್‌ ಸಾಂಗ್ಸ್‌ ಆಫ್‌ ಫೇಯ್ತ್‌ ಅಂಡ್‌ ಡಿವೊಷನ್‌ 1993ರ ಡಿಸೆಂಬರ್‌ ತಿಂಗಳಲ್ಲಿ ಬಿಡುಗಡೆಯಾಯಿತು.
ಈ ಪ್ರವಾಸವು 1994ರಲ್ಲಿ ಮುಂದುವರೆಯಿತು. ಎಕ್ಸೊಟಿಕ್‌ ಟೂರ್‌ 1994ರ ಫೆಬ್ರವರಿ ತಿಂಗಳಲ್ಲಿ ದಕ್ಷಿಣ ಆಫ್ರಿಕಾದಲ್ಲಿ ಆರಂಭಗೊಂಡು, ಏಪ್ರಿಲ್‌ ತಿಂಗಳಲ್ಲಿ, ಮೆಕ್ಸಿಕೊದಲ್ಲಿ ಅಂತ್ಯಗೊಂಡಿತು. ಹೆಚ್ಚು ಉತ್ತರ ಅಮೆರಿಕ ದಿನಾಂಕಗಳನ್ನು ಹೊಂದಿದ್ದ,ಪ್ರವಾಸದ ಅಂತಿಮ ಹಂತವು ಕ್ಷಿಪ್ರವಾಗಿ ಅನುಸರಿಸಿತು ಹಾಗು ಜುಲೈವೆರೆಗೆ ಓಡಿತು. ಒಟ್ಟಾರೆ, ಡಿವೊಷನಲ್‌ ಟೂರ್‌ ಡೆಪೆಷ್‌ ಮೋಡ್‌ ಪಾಲಿಗೆ ಅತಿ ದೀರ್ಘಾವಧಿಯ ಹಾಗೂ ಭೌಗೋಳಿಕವಾಗಿ ವೈವಿಧ್ಯಮಯ ಪ್ರವಾಸವಾಗಿತ್ತು. ಹದಿನಾಲ್ಕು ತಿಂಗಳುಗಳ ಕಾಲ ನಡೆದು, 159 ವೈಯಕ್ತಿಕ ಪ್ರದರ್ಶನಗಳನ್ನು ಒಳಗೊಂಡಿದ್ದವು. 1993ರಲ್ಲಿ ನಡೆದ ಡಿವೊಷನಲ್‌ ಟೂರ್‌ನ್ನು ಅತಿ ನೀತಿಗೆಟ್ಟ ರಾಕ್‌-ರೋಲ್‌ ಶೈಲಿಯ ಪ್ರವಾಸ ಎಂದು Q ಪತ್ರಿಕೆ ಪಟ್ಟಿ ಮಾಡಿತು.
ಡೇವ್‌ ಗಹನ್‌ಗೆ ಹೆರೋಯಿನ್‌ ದುಶ್ಚಟ ವು, ಅವರ ನಡತೆಯ ಮೇಲೆ ಕೆಟ್ಟ ಪ್ರಭಾವ ಬೀರಲಾರಂಭಿಸಿತು. ಇದರಿಂದಾಗಿ ಅವರು ವಿಕ್ಷಿಪ್ತ ಮತ್ತು ಅಂತರ್ಮುಖೀಯ ನಡತೆ ತೋರಲಾರಂಭಿಸಿದರು. ಮಾರ್ಟಿನ್‌ ಗೋರ್‌ ಪಾರ್ಶ್ವವಾಯುಗಳನ್ನು ಅನುಭವಿಸಿದರು. ಆಂಡಿ ಫ್ಲೆಷರ್‌ 'ಮಾನಸಿಕ ಅಸ್ಥಿರತೆ'ಹಿನ್ನೆಲೆಯಲ್ಲಿ ಎಕ್ಸೊಟಿಕ್‌ ಟೂರ್‌ನ ಉತ್ತರಾರ್ಧದಲ್ಲಿ ಭಾಗವಹಿಸಲು ನಿರಾಕರಿಸಿದರು. ಈ ಅವಧಿಯಲ್ಲಿ ಡೆರಿಲ್‌ ಬೆಮೊಂಟ್‌ ಅವರ ಸ್ಥಾನದಲ್ಲಿ ವೇದಿಕೆಯಲ್ಲಿ ಭಾಗವಹಿಸಿದರು. ಇವರು ಹಲವು ವರ್ಷಗಳ ಕಾಲ ವಾದ್ಯತಂಡದಲ್ಲಿ ವೈಯಕ್ತಿಕ ಸಹಾಯಕರಾಗಿದ್ದರು.
1995ರ ಜೂನ್‌ ತಿಂಗಳಲ್ಲಿ, ತಾವು ಡೆಪೆಷ್‌ ಮೋಡ್‌ ತಂಡದಿಂದ ನಿರ್ಗಮಿಸುತ್ತಿರುವುದಾಗಿ ಅಲ್ಯಾನ್‌ ವೈಲ್ಡರ್ ಘೋಷಿಸಿದರು. ಅವರು ವಿವರಿಸಿದ್ದು ಹೀಗೆ: Since joining in 1982, I have continually striven to give total energy, enthusiasm and commitment to the furthering of the group's success and in spite of a consistent imbalance in the distribution of the workload, willingly offered this. Unfortunately, within the group, this level of input never received the respect and acknowledgement that it warrants.
ಅವರು ತಮ್ಮ ವೈಯಕ್ತಿಕ ಅಲ್ಬಮ್‌ ರಿಕಾಯ್ಲ್‌ ನಿಮಿತ್ತ ಕಾರ್ಯ ಮುಂದುವರೆಸಿದರು. 1997ರಲ್ಲಿ ಅನ್ಸೌಂಡ್‌ ಮೆಥಡ್ಸ್‌ ಎಂಬ ನಾಲ್ಕನೆಯ ಅಲ್ಬಮ್ ಬಿಡುಗಡೆಗೊಳಿಸಿದರು. ವೈಲ್ಡರ್ ನಿರ್ಗಮಿಸಿದ ನಂತರ, ಡೆಪೆಷ್‌ ಮೋಡ್‌ ಪುನಃ ಧ್ವನಿಮುದ್ರಣ ಮಾಡುತ್ತದೋ ಇಲ್ಲವೋ ಎಂದು ಅನೇಕ ಮಂದಿ ಸಂಶಯ ವ್ಯಕ್ತಪಡಿಸಿದರು. ಗಹನ್‌ ಮಾದಕ ವಸ್ತು ದುಶ್ಚಟ ಹಾಗೂ ಮಾನಸಿಕ ಸ್ಥಿತಿ ಕಳವಳದ ಮುಖ್ಯ ಮೂಲವಾಯಿತು. ಲಾಸ್‌ ಏಂಜಲೀಸ್‌ ಹೊಟೆಲ್‌ನಲ್ಲಿ ತಂಗಿದ್ದಾಗ ಸಾವಿಗೆ ಸಮೀಪವಾದ ಅತಿ ಸೇವನೆ ಮಾಡಿಬಿಟ್ಟಿದ್ದರು.
ಅಲ್ಟ್ರಾ (1997–2000)
ಗಹನ್‌ರ ವೈಯಕ್ತಿಕ ಸಮಸ್ಯೆಗಳು ಹೆಚ್ಚುತ್ತಲೇ ಇದ್ದರೂ, 1995 ಮತ್ತು 1996 ಅವಧಿಗಳಲ್ಲಿ ವಾದ್ಯತಂಡವು ಪುನಃ ಧ್ವನಿಮುದ್ರಣ ಕಾರ್ಯದಲ್ಲಿ ತೊಡಗಿಸಲು ಗೋರ್ ಪದೇ ಪದೇ ಯತ್ನಿಸಿದರು. ಆದರೂ, ಗಹನ್‌ ನಿಗದಿತ ಧ್ವನಿಮುದ್ರಣಾ ಕಾರ್ಯಗಳಿಗೆ ಸರಿಯಾದ ಸಮಯಕ್ಕೆ ಹಾಜರಾಗುತ್ತಿರಲಿಲ್ಲ. ಒಂದು ವೇಳೆ ಬಂದರೂ, ಧ್ವನಿ ಮುದ್ರಣ ನಡೆಸಲು ಹಲವು ವಾರಗಳ ಕಾಲಾವಧಿ ತೆಗೆದುಕೊಳ್ಳುತ್ತಿತ್ತು. ನ್ಯೂಯಾರ್ಕ್‌ನ ಎಲೆಕ್ಟ್ರಿಕ್ ಲೇಡಿಯಲ್ಲಿ ಆರು ವಾರಗಳ ಕಾಲ ನಡೆದ ಧ್ವನಿ ಮುದ್ರಣಾ ಕಾರ್ಯದಲ್ಲಿ ಕೇವಲ ಒಂದು ಹಾಡು ಮಾತ್ರ ಸಫಲವಾಗಿ ಧ್ವನಿಮುದ್ರಣ ಮಾಡಲಾಯಿತು(ಸಿಸ್ಟರ್ ಆಫ್ ನೈಟ್‌ಗೆ) ಅದನ್ನು ಕೂಡ ಬಹು ಪರೀಕ್ಷೆಗಳಿಂದ ಒಟ್ಟಿಗೆ ಜೋಡಿಸಲಾಗಿತ್ತು. ಗೋರ್‌ ವಾದ್ಯತಂಡವನ್ನು ಒಡೆದು, ತಾವು ಬರೆದ ಹಾಡುಗಳನ್ನು ತನಿ-ಅಲ್ಬಮ್‌ ರೂಪದಲ್ಲಿ ತರಲು ಯೋಚಿಸಿವಂತಾಯಿತು. ‌ 1996ರ ಮಧ್ಯಕಾಲದಲ್ಲಿ, ಹೆರೋಯಿನ್‌ ಚಟ ಬೆಳೆಸಿಕೊಂಡು ಅತಿಯಾದ ಸೇವನೆಯಿಂದ ಸಾವಿನಂಚಿಗೆ ಬಂದಿದ್ದ ಗಹನ್,‌ ನ್ಯಾಯಾಲಯದ ಆದೇಶದಂತೆ,  ಮಾದಕ ವಸ್ತು ದುಶ್ಚಟ ಪುನಶ್ಚೈತನ್ಯ ಚಿಕಿತ್ಸೆಗೆ ಒಳಗಾಗಬೇಕಾಯಿತು. 1996ರಲ್ಲಿ ಗಹನ್‌ ಮಾದಕವಸ್ತು ಚಟಕ್ಕೆ ಪುನಶ್ಚೈತನ್ಯ ಚಿಕಿತ್ಸೆ ಮುಗಿಸಿ ಹೊರಬಂದ ನಂತರ, ನಿರ್ಮಾಪಕ ಟಿಮ್‌ ಸಿಮೆನೊನ್‌ರೊಂದಿಗೆ ಡೆಪೆಷ್‌ ಮೋಡ್‌ ಧ್ವನಿಮುದ್ರಣಾ ಚಟುವಟಿಕೆ ನಡೆಸಿತು. ಅಲ್ಟ್ರಾ ಎಂದು ಹೆಸರಿಸಲಾದ ಈ ಅಲ್ಬಮ್‌ 1997ರ ಏಪ್ರಿಲ್‌ ತಿಂಗಳಲ್ಲಿ ಬಿಡುಗಡೆಯಾಯಿತು. ಇದರ ಬಿಡುಗಡೆಯ ಮುಂಚೆ, 'ಬ್ಯಾರೆಲ್‌ ಆಫ್‌ ಎ ಗನ್‌' ಹಾಗೂ 'ಇಟ್ಸ್‌ ನೊ ಗುಡ್'‌ ಎಂಬ ಎರಡು ಏಕಗೀತೆಗಳು ಬಿಡುಗಡೆಯಾದವು. ಈ ಅಲ್ಬಮ್‌ UKಯಲ್ಲಿ #1 ಹಾಗೂ ಅಮೆರಿಕಾದಲ್ಲಿ #5ಸ್ಥಾನದೊಂದಿಗೆ ಚೊಚ್ಚಲ ಪ್ರವೇಶ ಗಳಿಸಿತು. ಆದರೆ, ಈ ಆಲ್ಬಂಗೆ ಬೆಂಬಲವಾಗಿ ವಾದ್ಯತಂಡವು ಪ್ರವಾಸ ಮಾಡಲಿಲ್ಲ. ಇದರ ಬಿಡುಗಡೆಯ ಪ್ರಚಾರಕ್ಕೆಂದು ವಾದ್ಯತಂಡವು ಲಂಡನ್‌ ಮತ್ತು ಲಾಸ್‌ ಏಂಜೆಲೀಸ್‌ ನಗರಗಳಲ್ಲಿ 'ಅಲ್ಟ್ರಾ ಪಾರ್ಟೀಸ್‌' ಎಂಬ ಎರಡು ಸಣ್ಣ ಸಂಗೀತ ಗೋಷ್ಠಿಗಳನ್ನು ನಡೆಸಿತು. ಅಲ್ಟ್ರಾ ದ ಯಶಸ್ಸಿನಿಂದಾಗಿ, 'ಹೋಮ್'‌ ಮತ್ತು 'ಯೂಸ್ಲೆಸ್‌' ಎಂಬ ಇನ್ನೂ ಎರಡು ಏಕಗೀತೆಗಳು ಬಿಡುಗಡೆಯಾದವು.
ವಿವಿಧ ಏಕಗೀತೆಗಳ ಸಂಕಲನವಾದ ದಿ ಸಿಂಗಲ್ಸ್‌ 86-98 ನ್ನು 1998ರಲ್ಲಿ ಬಿಡುಗಡೆಗೊಳಿಸಲಾಯಿತು. ಇದಕ್ಕೆ ಮುಂಚೆ ಒನ್ಲಿ ವೆನ್‌ ಐ ಲೂಸ್‌ ಮೈಸೆಲ್ಫ್‌ ಎಂಬ ಹೊಸ ಏಕಗೀತೆ ಬಿಡುಗಡೆಯಾಗಿತ್ತು. ಅಲ್ಟ್ರಾ ಧ್ವನಿಮುದ್ರಣ ಕಾಲದಲ್ಲಿ ಈ ಏಕಗೀತೆಯ ಧ್ವನಿಮುದ್ರಣ ನಡೆಸಲಾಯಿತು. 1998ರ ಏಪ್ರಿಲ್ ತಿಂಗಳಲ್ಲಿ ಡೆಪೆಷ್‌ ಮೋಡ್‌ ಕೊಲ್ನ್‌ನ ಹ್ಯಾಟ್‌ ಹೋಟೆಲ್‌ನಲ್ಲಿ ಸುದ್ದಿಗೋಷ್ಠಿ ನಡೆಸಿ, ದಿ ಸಿಂಗಲ್ಸ್‌ ಟೂರ್‌ ಘೋಷಿಸಿದರು. ಇದು ಮೊದಲ ಬಾರಿಗೆ ಅಲ್ಯಾನ್‌ ವೈಲ್ಡರ್ ಸ್ಥಾನದಲ್ಲಿ, ಆಸ್ಟ್ರಿಯಾ ದೇಶದ ಡ್ರಮ್ಮರ್‌ ಕ್ರಿಷ್ಚಿಯನ್‌ ಎಗ್ನರ್‌ ಮತ್ತು ಬ್ರಿಟಿಷ್‌ ಕೀಬೋರ್ಡ್‌ ವಾದಕ ಪೀಟರ್ ಗೊರ್ಡೆನೊರನ್ನು ಇಬ್ಬರು ಸಹಾಯಕ ಸಂಗೀತಗಾರರನ್ನು ಒಳಗೊಂಡಿತ್ತು.
ಎಕ್ಸೈಟರ್‌ (2001–2004)
2001ರಲ್ಲಿ, ಡೆಪೆಷ್‌ ಮೋಡ್‌ ಎಕ್ಸೈಟರ್ ‌ ಎಂಬ ಅಲ್ಬಮ್‌ ಬಿಡುಗಡೆಗೊಳಿಸಿತು. ಎಲ್‌ಎಫ್‌ಒ ಎಂಬ ತಾಂತ್ರಿಕ ಗುಂಪಿನ ಸದಸ್ಯ ಮಾರ್ಕ್‌ ಬೆಲ್‌ ಈ ಅಲ್ಬಮ್‌ನ ನಿರ್ಮಾಪಕರಾಗಿದ್ದರು. ಅಲ್ಬಮ್‌ನ ಬಹಳಷ್ಟು ಹಾಡುಗಳಿಗೆ ಬೆಲ್‌ ಕನಿಷ್ಠತೆಯ, ಡಿಜಿಟಲ್‌ ತಂತ್ರಜ್ಞಾನದ ಧ್ವನಿಯನ್ನು ಪರಿಚಯಿಸಿದರು. ಈ ಪ್ರಯೋಗವು ಐಡಿಎಂ ಮತ್ತು ಗ್ಲಿಚ್‌ ಇಂದ ಪ್ರಭಾವಿತವಾಗಿತ್ತು. "ಡ್ರೀಮ್‌ ಆನ್‌", "ಐ ಫೀಲ್‌ ಲವ್ಡ್‌", "ಫ್ರೀಲವ್‌" ಮತ್ತು "ಗುಡ್‌ನೈಟ್‌ ಲವರ್ಸ್‌" 2001 ಮತ್ತು 2002ರಲ್ಲಿ ಏಕಗೀತೆಗಳಾಗಿ ಬಿಡುಗಡೆಯಾದವು.
ಈ ಅಲ್ಬಮ್‌ಗೆ ಮಿಶ್ರಿತ ವಿಮರ್ಶಾತ್ಮಕ ಪ್ರತಿಕ್ರಿಯೆ ದೊರಕಿತು. ಎನ್‌ಎಂಇ, ರೊಲಿಂಗ್‌ ಸ್ಟೋನ್ ‌ ಮತ್ತು ಎಲ್‌‌ಎ ವೀಕ್ಲಿ ಸೇರಿದಂತೆ ಕೆಲವು ಪತ್ರಿಕೆಗಳು ಸಕಾರಾತ್ಮಕ ವಿಮರ್ಶೆ ನೀಡಿದವು. ಇನ್ನೊಂದೆಡೆ, ಇದು ಸಮರ್ಪಕವಾಗಿ ನಿರ್ಮಾಣವಾಗಿಲ್ಲ, ಮಂದ ಮತ್ತು ನೀರಸಾಗಿದೆ ಎಂದು ಕ್ಯೂ ಪತ್ರಿಕೆ, ಪಾಪ್‌ಮ್ಯಾಟರ್ಸ್‌, ಪಿಚ್ಫೊರ್ಕ್‌ ಮೀಡಿಯಾ ಸೇರಿದಂತೆ ಇತರೆ ಪತ್ರಿಕೆಗಳು ಟೀಕಿಸಿದವು.
ಎಕ್ಸೈಟರ್‌ ಟೂರ್‌ ಘೋಷಿಸಲೆಂದು, 2001ರ ಮಾರ್ಚ್‌ ತಿಂಗಳಲ್ಲಿ ಡೆಪೆಷ್‌ ಮೋಡ್‌ ಜರ್ಮನಿಯ ಹ್ಯಾಂಬರ್ಗ್‌ನ ವ್ಯಾಲೆಂಟಿನೊ ಹೋಟೆಲ್‌ನಲ್ಲಿ ಪತ್ರಿಕಾ ಗೋಷ್ಠಿ ನಡೆಸಿತು. ಒಟ್ಟು, ಈ ಪ್ರವಾಸದಲ್ಲಿ, 24 ದೇಶಗಳಲ್ಲಿ, 1.5 ದಶಲಕ್ಷ ಅಭಿಮಾನಿಗಳಿಗಾಗಿ 84 ಪ್ರದರ್ಶನಗಳನ್ನು ನೀಡಲಾಯಿತು. ಪ್ಯಾರಿಸ್‌ನ ಪ್ಯಾಲೆ ಆಮ್ನಿಸ್ಪೋರ್ಟ್ಸ್‌ ಡಿ ಪ್ಯಾರಿಸ್‌-ಬರ್ಸಿ ಸ್ಥಳದಲ್ಲಿ ವಾದ್ಯಗೋಷ್ಠಿಗಳು ನಡೆದವು. ಇವುಗಳನ್ನು ಚಿತ್ರೀಕರಿಸಿ 2002ರ ಮೇ ತಿಂಗಳಲ್ಲಿ ಒನ್‌ ನೈಟ್‌ ಇನ್‌ ಪ್ಯಾರಿಸ್‌ ಎಂಬ ಲೈವ್‌ ಡಿವಿಡಿಯ ರೂಪದಲ್ಲಿ ಹೊರತರಲಾಯಿತು.
2002ರ ಅಕ್ಟೊಬರ್‌ ತಿಂಗಳಲ್ಲಿ ವಾದ್ಯತಂಡಕ್ಕೆ ಮೊಟ್ಟಮೊದಲ ಕ್ಯೂ ಮ್ಯಾಗಝೀನ್‌ ನಾವೀನ್ಯತಾ ಪ್ರಶಸ್ತಿ ದೊರಕಿತು.
2003ರಲ್ಲಿ ಡೇವ್‌ ಗಹನ್‌ 'ಪೇಪರ್‌ ಮಾನ್ಸ್ಟರ್ಸ್ ‌' ಎಂಬ ತಮ್ಮ ಮೊದಲ ತನಿ-ಅಲ್ಬಮ್‌ ಬಿಡುಗಡೆಗೊಳಿಸಿದರು. ಈ ಅಲ್ಬಮ್‌ ಪ್ರಚಾರಕ್ಕೆ ಪ್ರವಾಸ ನಡೆಸಿದರು. ಅದೇ ವರ್ಷ, ಅಂದರೆ 2003ರಲ್ಲಿ ಮಾರ್ಟಿನ್‌ ಗೋರ್‌ರ ಎರಡನೆಯ ತನಿ-ಅಲ್ಬಮ್‌ ಕೌಂಟರ್‌ಫೀಟ್‌² ಬಿಡುಗಡೆಯಾಯಿತು. ಆಂಡ್ರ್ಯೂ ಫ್ಲೆಷರ್‌ ಸಹ ತಮ್ಮದೇ ಆದ 'ಟೋಸ್ಟ್‌ ಹವಾಯ್‌' ಎಂಬ ಧ್ವನಿಮುದ್ರಣ ಸಂಸ್ಥೆಯನ್ನು ಆರಂಭಿಸಿದ್ದರು. ವಿದ್ಯುನ್ಮಾನ ಸಂಗೀತಕ್ಕೆ ಪ್ರಚಾರ ನೀಡುವಲ್ಲಿ ಪರಿಣತಿ ಗಳಿಸುವುದು ಇದರ ಉದ್ದೇಶವಾಗಿತ್ತು.
2004ರಲ್ಲಿ ರಿಮಿಕ್ಸೆಸ್‌ 81-04 ಎಂಬ ಶೀರ್ಷಿಕೆಯಡಿ, ಹೊಸ ರಿಮಿಕ್ಸ್‌ ಸಂಕಲನದ ಅಲ್ಬಮ್‌ ಬಿಡುಗಡೆಯಾಯಿತು. ಇದರಲ್ಲಿ, 1981ರಿಂದ 2004ರ ಕಾಲಾವಧಿಯ ಹೊಸ ಮತ್ತು ಬಿಡುಗಡೆಯಾಗಿರದ ಉತ್ತೇಜನಾ ರಿಮಿಕ್ಸ್‌ ಶೈಲಿಯ ವಾದ್ಯತಂಡದ ಏಕಗೀತೆಗಳಿದ್ದವು. 'ಎಂಜಾಯ್‌ ದಿ ಸೈಲೆನ್ಸ್'‌ ಹಾಡಿನ ಹೊಸ ಆವೃತ್ತಿಯನ್ನು ಮೈಕ್‌ ಷಿನೊಡಾ ಮರುಮಿಶ್ರಣ ಮಾಡಿ 'ಎಂಜಾಯ್‌ ದಿ ಸೈಲೆನ್ಸ್‌ 04' ಶೀರ್ಷಿಕೆಯಡಿ ಏಕಗೀತೆಯಾಗಿ ಬಿಡುಗಡೆ ಮಾಡಿದರು. ಇದು UKನ ಜನಪ್ರಿಯ ಪಟ್ಟಿಗಳಲ್ಲಿ ಏಳನೆಯ ಸ್ಥಾನ ಗಳಿಸಿತು.
ಪ್ಲೇಯಿಂಗ್‌ ದಿ ಏಂಜೆಲ್‌ (2005–2008)
'ಪ್ಲೇಯಿಂಗ್‌ ದಿ ಏಂಜೆಲ್ ‌' ಪ್ರಚಾರಕ್ಕೆ, ವಾದ್ಯತಂಡವು 'ಟೂರಿಂಗ್‌ ದಿ ಏಂಜೆಲ್‌' ಎಂಬ ಯುರೋಪ್ ಮತ್ತು ಉತ್ತರಅಮೆರಿಕದ ಸಂಗೀತ ಗೋಷ್ಠಿ ಪ್ರವಾಸವನ್ನು ಆರಂಭಿಸಿತು. ನವೆಂಬರ್‌ 2005ರಲ್ಲಿ ಆರಂಭಗೊಂಡು ಒಂಬತ್ತು ತಿಂಗಳುಗಳ ಕಾಲ ಓಡಿತು. ಪ್ರವಾಸದ ಕೊನೆಯ ಎರಡು ಹಂತಗಳಲ್ಲಿ, ಕೊಚೆಲಾ ವ್ಯಾಲಿ ಮ್ಯುಸಿಕ್‌ ಅಂಡ್‌ ಆರ್ಟ್ಸ್‌ ಫೆಸ್ಟಿವಲ್‌ ಹಾಗೂ O2 ವೈರ್ಲೆಸ್‌ ಫೆಸ್ಟಿವಲ್‌ ಸೇರಿದಂತೆ, ಹಲವು ಉತ್ಸವಗಳಲ್ಲಿ ಡೆಪೆಷ್‌ ಮೋಡ್‌ ವ್ಯಾಪಕ ಪ್ರಚಾರ ಗಳಿಸಿತು. ಒಟ್ಟಾರೆ, ವಾದ್ಯತಂಡವು ಸುಮಾರು 31 ದೇಶಗಳಲ್ಲಿ 2.8 ದಶಲಕ್ಷ ಪ್ರೇಕ್ಷಕರ ಮುಂದೆ ವಾದ್ಯಗೋಷ್ಠಿ ನಡೆಸಿತು. ಈ ಪ್ರವಾಸವು ಅತಿ ಹೆಚ್ಚು ಹಣಗಳಿಕೆ ಹಾಗೂ 2005/06 ವರ್ಷದ ವಿಮರ್ಶಾತ್ಮಕವಾಗಿ ಶ್ಲಾಘನೀಯ ಪ್ರವಾಸಗಳಲ್ಲಿ ಒಂದಾಗಿತ್ತು. ಗಹನ್‌ ಪ್ರವಾಸದ ಬಗ್ಗೆ ಪ್ರಶಂಸೆಯ ಮಾತುಗಳನ್ನಾಡಿ, 'ಇದುವರೆಗೂ ಭಾಗವಹಿಸಿದ ಪ್ರವಾಸಗಳಲ್ಲಿ ಅತ್ಯಂತ ಸಂತೋಷಕರ, ಹಿಂದೆಂದೂ ನಿರ್ವಹಿಸಿರದ ನೇರ ಪ್ರದರ್ಶನಗಳು ಎಂದು ಹೇಳಿದರು.. ''ನೇರ ಪ್ರದರ್ಶನ ನಡೆಸುವುದಕ್ಕೆ ಹೊಸ ಸಾಮಗ್ರಿಗಳು ಕಾಯುತ್ತಿದ್ದಂತೆ ಕಂಡಿತು. ಇದು ಸ್ವಯಂ ಜೀವವನ್ನು ಹೊಂದಿತು. ಪ್ರೇಕ್ಷಕರ ಬಲದಿಂದ ನಮಗೆ ಸ್ಪೂರ್ತಿ ಉಕ್ಕಿ, ಹಾಡಿಗೆ ಜೀವ ತುಂಬಿದಂತಾಯಿತು''. ಮಿಲ್ಯಾನ್‌ನ ಫಿಲಾ ಫೊರಮ್‌ನಲ್ಲಿ ಎರಡು ಕಾರ್ಯಕ್ರಮಗಳನ್ನು ಚಿತ್ರೀಕರಣ ಮಾಡಿ, ವಾದ್ಯಗೋಷ್ಠಿ ಚಿತ್ರವಾಗಿ ಸಂಪಾದಿಸಲಾಯಿತು ಹಾಗು ಅದು ಡಿವಿಡಿ Touring the Angel: Live in Milan ರೂಪದಲ್ಲಿ ಬಿಡುಗಡೆಗೊಳಿಸಲಾಯಿತು.
2006ರ ನವೆಂಬರ್‌ ತಿಂಗಳಲ್ಲಿ ಅತ್ಯುತ್ತಮ ಸಂಕಲನವನ್ನು ಬಿಡುಗಡೆಗೊಳಿಸಲಾಯಿತು. ದಿ ಬೆಸ್ಟ್‌ ಆಫ್‌ ವಾಲ್ಯೂಮ್‌ 1 ಶೀರ್ಷಿಕೆಯಡಿ, ಮಾರ್ಟರ್‌ ಎಂಬ ಹೊಸ ಏಕಗೀತೆಯನ್ನು ಒಳಗೊಂಡಿತ್ತು. ಇದು ಪ್ಲೇಯಿಂಗ್‌ ದಿ ಏಂಜೆಲ್‌ ಧ್ವನಿಮುದ್ರಣಾ ಅವಧಿಯಲ್ಲಿ ಆಯ್ದ ಹಾಡಾಗಿತ್ತು. ಅದೇ ತಿಂಗಳ ಅಪರಾರ್ಧದಲ್ಲಿ, ಡೆಪೆಷ್‌ ಮೋಡ್‌ಗೆ 'ಅತ್ಯುತ್ತಮ ವಾದ್ಯತಂಡ ವಿಭಾಗ'ದಲ್ಲಿ ಎಂಟಿವಿ ಯುರೋಪ್‌ ಮ್ಯೂಸಿಕ್‌ ಅವಾರ್ಡ್‌ ಲಭಿಸಿತು.
2004ರಲ್ಲಿ ದಿ ಕಂಪ್ಲೀಟ್‌ ಯು2, 2005ರಲ್ಲಿ ದಿ ಕಂಪ್ಲೀಟ್‌ ಸ್ಟೀವೀ ವಂಡರ್‌ ಹಾಗೂ 2006ರ ಪೂರ್ವಾರ್ಧದಲ್ಲಿ Bob Dylan: The Collection  ನಂತರ, ಅದೇ ವರ್ಷ ಡಿಸೆಂಬರ್ ತಿಂಗಳಲ್ಲಿ, ಐಟ್ಯೂನ್ಸ್‌ 'ದಿ ಕಂಪ್ಲೀಟ್ ಡೆಪೆಷ್‌ ಮೋಡ್‌ 'ನ್ನು ನಾಲ್ಕನೆಯ ಡಿಜಿಟಲ್‌ ಸಂಪುಟದ ರೂಪದಲ್ಲಿ ಬಿಡುಗಡೆಗೊಳಿಸಿತು.
ಸೌಂಡ್ಸ್‌ ಆಫ್‌ ದಿ ಯುನಿವರ್ಸ್‌ (2009–2010)
2007ರ ಆಗಸ್ಟ್‌ ತಿಂಗಳಲ್ಲಿ, ಡೇವ್‌ ಗಹನ್‌ರ ಹವರ್‌‌ಗ್ಲಾಸ್ ‌ ಎಂಬ ಎರಡನೆಯ ತನಿ-ಅಲ್ಬಮ್‌ ಮಾರಾಟ ಪ್ರಚಾರ ಸಮಾರಂಭದಲ್ಲಿ, 2008ರಲ್ಲಿ ಹೊಸ ಅಲ್ಬಮ್‌ ನಿಮಿತ್ತ ಡೆಪೆಷ್‌ ಮೋಡ್‌ ಸ್ಟೂಡಿಯೊದಲ್ಲಿ ಪುನಃ ಕಾರ್ಯಪ್ರವೃತ್ತವಾಗುವುದೆಂದು ಘೋಷಿಸಲಾಯಿತು.
2008ರ ಮೇ ತಿಂಗಳಲ್ಲಿ, ವಾದ್ಯತಂಡವು ನಿರ್ಮಾಪಕ ಬೆನ್‌ ಹಿಲಿಯರ್‌ರೊಂದಿಗೆ ಸ್ಟೂಡಿಯೊಗೆ ಮರಳಿತು. ಕ್ಯಾಲಿಫೊರ್ನಿಯಾದ ಸ್ಯಾಂಟಾ ಬಾರ್ಬರಾದಲ್ಲಿರುವ ತಮ್ಮ ಗೃಹ ಸ್ಟೂಡಿಯೊದಲ್ಲಿ ಮಾರ್ಟಿನ್‌ ಗೋರ್‌ ಪ್ರಾಯೋಗಿಕವಾಗಿ ರಚಿಸಿದ ಕೆಲವು ಹಾಡುಗಳ ಬಗ್ಗೆ ಅವರು ಕಾರ್ಯಪ್ರವೃತ್ತರಾದರು. ಅದೇ ವರ್ಷದ ಅಪರಾರ್ಧದಲ್ಲಿ, ಡೆಪೆಷ್‌ ಮೋಡ್‌ ಹಾಗೂ ಅಮೆರಿಕಾ ಮೂಲದ ವಾರ್ನರ್‌ ಮ್ಯೂಸಿಕ್‌ನಿಂದ ಬೇರ್ಪಟ್ಟು, ಇಎಂಐ ಮ್ಯೂಸಿಕ್ಒಂದಿಗೆ ವಿಶ್ವಾದ್ಯಂತ ಹೊಸ ಸಹಯೋಗಕ್ಕೆ ಅಂಕಿತ ಹಾಕಲಾಗುವುದೆಂದು ಘೋಷಿಸಲಾಯಿತು.
ಡೆಪೆಷ್‌ ಮೋಡ್‌ ವಾದ್ಯತಂಡದ 12ನೆಯ ಅಲ್ಬಮ್‌ನ ಹೆಸರನ್ನು 'ಸೌಂಡ್ಸ್‌ ಆಫ್‌ ದಿ ಯುನಿವರ್ಸ್ ‌' ಎಂದು ಕರೆಯಲಾಗುವುದು ಎಂದು ತಂಡದ ಅಧಿಕೃತ ಅಂತರಜಾಲತಾಣವು 2009ರ ಜನವರಿ 15ರಂದು ಘೋಷಿಸಿತು. ಅಲ್ಬಮ್‌ನ್ನು 2009ರ ಏಪ್ರಿಲ್‌ ತಿಂಗಳಲ್ಲಿ ಬಿಡುಗಡೆಗೊಳಿಸಲಾಯಿತು.ಅವು ಐಟ್ಯೂನ್ಸ್‌ ಪಾಸ್‌ ಮೂಲಕವೂ ಲಭ್ಯವಾದವು. ಇದರ ಮೂಲಕ ಖರೀದಿದಾರ ಅಧಿಕೃತ ಬಿಡುಗಡೆಯ ಕೆಲ ವಾರಗಳ ಮುಂಚೆಯೇ ಅಲ್ಬಮ್‌ನ ಹಾಡುಗಳನ್ನು ಸ್ವೀಕರಿಸಬಹುದು. ಐಟ್ಯೂನ್ಸ್‌ ಪಾಸ್ ಕಲ್ಪನೆಯು ವಾದ್ಯತಂಡ ಹಾಗೂ ಐಟ್ಯೂನ್ಸ್‌ನ ಸಂಯೋಜನೆಯಿಂದ ಆಗಿದೆ ಎಂದು ಆಂಡಿ ಫ್ಲೆಷರ್‌ ತಿಳಿಸಿದರು. 'ಡಿಜಿಟಲ್‌ ಮತ್ತು ಧ್ವನಿಮುದ್ರಣಾ ಸಂಸ್ಥೆಗಳು ಒಟ್ಟಿಗೆ ಕೆಲಸ ಆರಂಭಿಸುತ್ತೆಂದು ಭಾವಿಸಿದ್ದೇನೆ. ''ಡೌನ್ಲೋಡ್‌ಗಳ ಕಾಲ ಬಂದಾಗ ಮೊದಲ ಹತ್ತು ವರ್ಷಗಳಲ್ಲಿ ಅವು ಸೊಂಬೇರಿತನದ ಧೋರಣೆ ಪ್ರದರ್ಶಿಸುತ್ತಿದ್ದವು. ಈಗ ಅವು ಬಹಳಷ್ಟು ಸಹಯೋಗದ ಮನೋಭಾವ ತೋರಿ, ಅಭಿಮಾನಿಗಳು ಹಾಡುಗಳನ್ನು ಕೊಳ್ಳಲು ಹೊಸ ಕಲ್ಪನೆಗಳನ್ನು ಮುಂದಿಡುತ್ತಿವೆ'' .' ಈ ಅಲ್ಬಮ್‌ 21 ದೇಶಗಳಲ್ಲಿ ಅಗ್ರಸ್ಥಾನ ಗಳಿಸಿತು. ವಿಮರ್ಶಾತ್ಮಕ ಪ್ರತಿಕ್ರಿಯೆಯು ಒಟ್ಟಾರೆ ಸಕಾರಾತ್ಮಕವಾಗಿತ್ತು. 'ಅತ್ಯುತ್ತಮ ಪರ್ಯಾಯ ಅಲ್ಬಮ್‌'ಗಾಗಿ ಗ್ರ್ಯಾಮಿ ನಾಮನಿರ್ದೇಶನ ಪಡೆಯಿತು.
2009ರ ಫೆಬ್ರವರಿ ತಿಂಗಳಲ್ಲಿ ಡಿಜಿಟಲ್‌ ಆವೃತ್ತಿಯಲ್ಲಿ ಬಿಡುಗಡೆಯಾದ ರಾಂಗ್‌ ಎಂಬುದು ಈ ಅಲ್ಬಮ್‌ನ ಮೊದಲ ಏಕಗೀತೆಯಾಗಿತ್ತು. ಇದಾದ ನಂತರ, ಪೀಸ್‌ ಮತ್ತು ಎರಡೂ ಬದಿಯಲ್ಲಿರುವ 'ಫ್ರೆಗೈಲ್‌ ಟೆನ್ಷನ್‌ / ಹೋಲ್‌ ಟು ಫೀಡ್‌' ಹಾಡುಗಳು ನಂತರ ಬಿಡುಗಡೆಯಾದವು. ಜೊತೆಗೆ, ಪರ್ಫೆಕ್ಟ್ ಎಂಬುದನ್ನು ಅಮೆರಿಕಾ ದೇಶದಲ್ಲಿ ಕೇವಲ ಪ್ರಚಾರಾರ್ಥ ಏಕಗೀತೆಯಾಗಿ(ವಾಣಿಜ್ಯೇತರ) ಬಿಡುಗಡೆ ಮಾಡಲಾಯಿತು.
'ಜಿಮ್ಮಿ ಕಿಮೆಲ್‌ ಲೈವ್‌!' ಕಾರ್ಯಕ್ರಮದಲ್ಲಿ ಡೆಪೆಷ್‌ ಮೋಡ್‌ ತಂಡವು ವಾದ್ಯಗೋಷ್ಠಿ ನಡೆಸಿತು. 2009ರ ಏಪ್ರಿಲ್‌ 23ರಂದು ಕ್ಯಾಲಿಫೊರ್ನಿಯಾದ ಲಾಸ್‌ ಏಂಜೆಲೀಸ್‌ನ ಹಾಲಿವುಡ್‌ ಬೋಲ್ವಾರ್ಡ್‌ನಲ್ಲಿ ನಡೆದ ಈ ಕಾರ್ಯಕ್ರಮಕ್ಕೆ 12,000ಕ್ಕಿಂತಲೂ ಹೆಚ್ಚು ಅಭಿಮಾನಿಗಳು ಹಾಜರಿದ್ದರು. 2003ರಲ್ಲಿ ಪ್ರಥಮಪ್ರದರ್ಶನದ ನಂತರ ಇದು ಅತಿದೊಡ್ಡ ಪ್ರೇಕ್ಷಕವರ್ಗವಾಗಿತ್ತು.
2010ರ ಮಾರ್ಚ್‌ ತಿಂಗಳಲ್ಲಿ ಜರ್ಮನಿಯಲ್ಲಿ ನಡೆದ ಇಕೊ ಅವಾರ್ಡ್ಸ್‌ನಲ್ಲಿ 'ಅತ್ಯುತ್ತಮ ಅಂತರರಾಷ್ಟ್ರೀಯ ರಾಕ್‌/ಪಾಪ್‌ ಸಮೂಹ ಪ್ರಶಸ್ತಿ' ಗಳಿಸಿತು.
ಪರಂಪರೆ ಹಾಗೂ ಪ್ರಭಾವ
ಕ್ಯೂ ಪತ್ರಿಕೆಯ ಪ್ರಕಾರ, ಡೆಪೆಷ್‌ ಮೋಡ್‌ ಇಡೀ ವಿಶ್ವದಲ್ಲಿ ಹಿಂದೆಂದೂ ಇರದ ಅತಿ ಜನಪ್ರಿಯ ವಿದ್ಯುನ್ಮಾನ ವಾದ್ಯತಂಡವೆನಿಸಿತು. ಪ್ರಕಾರ ಡೆಪೆಷ್‌ ಮೋಡ್‌ ಬ್ರಿಟಷ್‌ ಮೂಲದ ಸರ್ವಕಾಲಿಕ ಅತ್ಯುತ್ತಮ ವದ್ಯತಂಡಗಳಲ್ಲಿ ಒಂದು ಎಂದು ಸಂಡೇ ಟೆಲೆಗ್ರಾಫ್ ‌ ಬಣ್ಣಿಸಿತು.
ಕಳೆದ ಮುವತ್ತು ವರ್ಷಗಳಲ್ಲಿ ಅತಿ ಪ್ರಭಾವಿ ತಂಡಗಳಲ್ಲಿ ಒಂದಾಗಿದ್ದ ಡೆಪೆಷ್‌ ಮೋಡ್‌, ಹಲವು ಹೊಸ ಸಂಗೀತಪ್ರತಿಭೆಗಳ ತಲೆಮಾರುಗಳಿಗೆ ಸ್ಪೂರ್ತಿ ನೀಡಿತಲ್ಲದೆ ಅವರ ಪ್ರಖ್ಯಾತಿಯನ್ನು ಬಲಪಡಿಸಿತು. ಈ ಪ್ರಕ್ರಿಯೆಯಲ್ಲಿ ತಂಡದ ಸುಮಾರು 100 ದಶಲಕ್ಷ ಧ್ವನಿಮುದ್ರಣಗಳನ್ನು ಮಾರಾಟ ಮಾಡಿತು ಹಾಗೂ 30 ದಶಲಕ್ಷಕ್ಕೂ ಮೀರಿದ ಅಭಿಮಾನಿಗಳ ಮುಂದೆ ತಂಡವು ವಾದ್ಯಗೋಷ್ಠಿ ನಡೆಸಿದೆ.
ಇಂದಿನ ಜನಪ್ರಿಯ ಧ್ವನಿಮುದ್ರಣಾ ಕಲಾವಿದರಲ್ಲಿ ಹಲವರ ಮೇಲೆ ಡೆಪೆಷ್‌ ಮೋಡ್‌ ಪ್ರಭಾವ ಬೀರಿದೆ. ತಂಡದ ಧ್ವನಿಮುದ್ರಣಾ ವಿಧಾನಗಳು ಹಾಗೂ ಧ್ವನಿಮಾದರಿಗಳ ಬಳಕೆಯಲ್ಲಿ ನವೀನತೆ ಇದಕ್ಕೆ ಭಾಗಶಃ ಕಾರಣವಾಗಿದೆ. ಉದಾಹರಣೆಗೆ, ಬಿಹೇವಿಯರ್ ‌ ಎಂಬ ವಿಮರ್ಶಾತ್ಮಕ ಪ್ರಶಂಸೆ ಪಡೆದ ಅಲ್ಬಮ್‌ ರಚಿಸಿದ ಪೆಟ್‌ ಷಾಪ್‌ ಬಾಯ್ಸ್‌ ತಂಡದವರು, ಅಲ್ಬಮ್‌ ಧ್ವನಿಮುದ್ರಣದ ಹಿಂದೆ ವಯೊಲೇಟರ್ ‌ (ಹಾಗೂ ವಿಶೇಷವಾಗಿ ಎಂಜಾಯ್‌ ದಿ ಸೈಲೆನ್ಸ್‌) ಅಲ್ಬಮ್‌ಗಳು ಸ್ಫೂರ್ತಿಗೆ ಮುಖ್ಯ ಮೂಲಗಳಲ್ಲಿ ಒಂದಾಗಿದೆ ಎಂದು ಉದಾಹರಿಸಿದ್ದಾರೆ. 'ನಾವು ಡೆಪೆಷ್‌ ಮೋಡ್‌ ತಂಡದ ವಯೊಲೇಟರ್‌ ಹಾಡುಗಳನ್ನು ಕೇಳುತ್ತಿದ್ದೆವು, ಇದು ಬಹಳ ಅತ್ಯುತ್ತಮ ಅಲ್ಬಮ್‌, ಇದರ ಬಗ್ಗೆ ನಮಗೆ ಮಾತ್ಸರ್ಯವೂ ಆಗಿತ್ತು' ಎಂದು ನೀಲ್‌ ಟೆನೆಂಟ್‌ ಹೇಳಿದ್ದರು. 'ಅವರು ಗುಣಮಟ್ಟವನ್ನು ಇನ್ನಷ್ಟು ಎತ್ತರಕ್ಕೆ ಏರಿಸಿದ್ದಾರೆ' ಎಂದು ತಂಡದ ಸಹ-ಸದಸ್ಯ ಕ್ರಿಸ್‌ ಲೋವ್‌ ದನಿಗೂಡಿಸಿದರು.
1980ರ ದಶಕದ ಮಧ್ಯದಲ್ಲಿ ಡೆಟ್ರಾಯ್ಟ್‌ ಟೆಕ್ನೊ ಆಸ್ಫೋಟದ ಆರಂಭದಲ್ಲಿ, ಅಲ್ಲಿನ ಟೆಕ್ನೊ-ಹರಿಕಾರರಾದ ಡೆರಿಕ್‌ ಮೇ, ಕೆವಿನ್‌ ಸಾಂಡರ್ಸನ್‌ ಮತ್ತು ಜುವಾನ್‌ ಅಟ್ಕಿನ್ಸ್‌ ಟೆಕ್ನೊ ಸಂಗೀತದ ಬೆಳವಣಿಗೆಯ ಮೇಲೆ ಡೆಪೆಷ್‌ ಮೋಡ್‌ನ ಪ್ರಭಾವವನ್ನು ಆಗಾಗ್ಗೆ ಉಲ್ಲೇಖಿಸುತ್ತಿದ್ದರು. ಇಂದಿನ ವಿದ್ಯುನ್ಮಾನ ಸಂಗೀತ ಕ್ಷೇತ್ರದಲ್ಲಿ, ಡೆಪೆಷ್ ಮೋಡ್‌ ತಂಡದ ಹಲವು ಹಾಡುಗಳನ್ನು ಮರುಮಿಶ್ರಿತ ಧ್ವನಿಮುದ್ರಣ ಮಾಡುವ ಮೂಲಕ ಪ್ರಶಂಸಿಸಲಾಗಿದೆ. ಸಮಕಾಲೀನ ಡಿಜೆಗಳಲ್ಲಿ ರಿಕಾರ್ಡೊ ವಿಲಾಲೊಬೊಸ್‌ 'ದಿ ಸಿನ್ನರ್‌ ಇನ್‌ ಮಿ' ಮರುಮಿಶ್ರಿತ ಧ್ವನಿಮುದ್ರಣ ಮಾಡಿದ್ದರೆ, ಕ್ರುಡರ್‌ & ಡಾರ್ಫ್‌ಮೇಸ್ಟರ್‌ ಯುಸ್ಲೆಸ್‌ನ ಮರುಮಿಶ್ರಿತ ಧ್ವನಿಮುದ್ರಣ ಮಾಡಿದ್ದಾರೆ.
ಆಧುನಿಕ ರೇಡಿಯೊ ಸ್ಟೇಷನ್‌ KROQ‌‌ನ ಮಾಜಿ ಸಂಗೀತ ನಿರ್ದೇಶಕ ಮ್ಯಾಟ್‌ ಸ್ಮಿತ್‌ ಪ್ರಕಾರ, 'ದಿ ಕಿಲ್ಲರ್ಸ್‌, ದಿ ಬ್ರೇವರಿ, ಫ್ರಾನ್ಜ್‌ ಫರ್ಡಿನಂಡ್‌ — ಇಂತಹ ಇಡೀ ಸಂಗೀತ ಅಲೆಗಳು ಡೆಪೆಷ್‌ ಮೋಡ್‌ಗೆ ಚಿರಋಣಿಯಾಗಿವೆ.'
ದಿ ನ್ಯೂಯಾರ್ಕರ್ ಒಂದಿಗಿನ ಸಂದರ್ಶನವೊಂದರಲ್ಲಿ, ಅಮೆರಿಕಾ ದೇಶದ ಮಾರುಕಟ್ಟೆಯಲ್ಲಿ ಬ್ರಿಟಿಷ್‌ ವಾದ್ಯತಂಡಗಳ ಪ್ರಭಾವವನ್ನು ವಿಶ್ಲೇಷಿಸಿದ ಸಾಷಾ ಫ್ರೆರ್‌-ಜೋನ್ಸ್‌, 'ಬಹುಶಃ ಇತ್ತೀಚೆಗೆ ಡೆಪೆಷ್‌ ಮೋಡ್‌ ಬಹಳಷ್ಟು ಬ್ರಿಟಿಷ್‌ ಪ್ರಭಾವ ಬೀರಿದೆ. ಕಾಲಾನಂತರದಲ್ಲಿ ಪ್ರಭಾವವು ಬಹಳಷ್ಟು ಗಮನಾರ್ಹವಾಗುವುದು ಎಂದು ಹೇಳಿದರು.
ಲಿಂಕಿನ್‌ ಪಾರ್ಕ್‌ನ ಗಾಯಕ ಚೆಸ್ಟರ್‌ ಬೆನಿಂಗ್ಟನ್‌ ಸಹ ಡೆಪೆಷ್‌ ಮೋಡ್‌ ವಾದ್ಯತಂಡವು ಸ್ಫೂರ್ತಿಯ ಮೂಲ ಎಂದು ಉಲ್ಲೇಖಿಸಿದ್ದಾರೆ. ಇನ್ನೊಬ್ಬ ಲಿಂಕಿನ್‌ ಪಾರ್ಕ್‌ ಸದಸ್ಯ ಮೈಕ್‌ ಷಿನೊಡಾ ಹೇಳಿದ್ದು, 'ಡೆಪೆಷ್‌ ಮೋಡ್‌ ನಮ್ಮ ಕಾಲದ ಪ್ರಭಾವೀ ವಾದ್ಯತಂಡಗಳಲ್ಲೊಂದು. ಅವರ ಸಂಗೀತವು ನನಗೆ ಸ್ಫೂರ್ತಿಯಾಗಿದೆ'.
ಹೆವಿ ಮೆಟಲ್‌ ಸಂಗೀತ ವಾದ್ಯತಂಡ ಫಿಯರ್‌ ಫ್ಯಾಕ್ಟರಿ ಡ್ರಮ್‌ ವಾದಕ ರೇಮಂಡ್ ಹೆರೆರಾ ಹೇಳಿದ್ದು, 'ನಾನು ನುಡಿಸುವ ಸಂಗೀತವು ಬಹಳ ವೈವಿಧ್ಯಮಯ ಸಂಗೀತಗಳಿಂದ ಪ್ರಭಾವಿತವಾಗಿವೆ. ಡೆಪೆಷ್‌ ಮೋಡ್‌ ವಾದ್ಯತಂಡದ ರೀತಿಯಲ್ಲಿ. ನಾನು ಡೆಪೆಷ್‌ ಮೋಡ್‌ನಂತೆ ಧ್ವನಿ ವಿನ್ಯಾಸ ಮಾಡಿ, ಸ್ಲೇಯರ್‌ ತರಹ ವೇಗದ ಸಂಗೀತ ನೀಡಿದ್ದಲ್ಲಿ, ನನ್ನ ಸಂಗೀತದಲ್ಲಿ ವಿಶೇಷತೆ ಕಂಡುಬರುವುದರಲ್ಲಿ ಯಾವುದೇ ಸಂಶಯವಿಲ್ಲ.' ಪೋಸ್ಟ್‌ ಹಾರ್ಡ್‌ಕೋರ್‌ ವಾದ್ಯತಂಡ ಫನರಲ್‌ ಫಾರ್‌ ಎ ಫ್ರೆಂಡ್‌ನ ಗಿಟಾರ್‌ ವಾದಕ ಡ್ಯಾರೆನ್‌ ಸ್ಮಿತ್‌, ತಮ್ಮ ತಂಡವು ವಿನ್ಯಾಸಿಸಿದ ಕರಾಳ-ಭಾವನೆಯ ಸಂಗೀತಶೈಲಿಯು ಡೆಪೆಷ್‌ ಮೋಡ್‌ನಿಂದ ಪ್ರೇರಿತವಾದದ್ದು ಎಂದು ಹೇಳಿದ್ದಾರೆ.
ವಿಶ್ವ ಕಪ್‌ ಫುಟ್ಬಾಲ್ (2010) ಪಂದ್ಯಾವಳಿಯ 'ವಾಕಾ ವಾಕಾ' ಹಾಡು ಖ್ಯಾತಿಯ ಕೊಲಂಬಿಯಾ ದೇಶದ ಗಾಯಕಿ ಷಕಿರಾ ಸಹ ಡೆಪೆಷ್‌ ಮೋಡ್‌ ವಾದ್ಯತಂಡದಿಂದ ಬಹಳಷ್ಟು ಪ್ರಭಾವಿತರಾಗಿದ್ದಾರೆ. ಷಕಿರಾ - ವಿಮನ್‌ ಫುಲ್‌ ಆಫ್‌ ಗ್ರೇಸ್ ‌ ಗ್ರಂಥದ ಕರ್ತೃ ಕ್ಸಿಮೆನಾ ಡೀಗೊ ಬರೆದ ಪ್ರಕಾರ, 'ಷಕಿರಾ ತಮ್ಮ ಹದಿಮೂರನೆಯ ವಯಸ್ಸಿನಲ್ಲಿ ಗ್ರೇಟ್‌ ಬ್ರಿಟನ್‌ ಮೂಲದ ರಾಕ್‌ ಸಂಗೀತ ವಾದ್ಯತಂಡ ಡೆಪೆಷ್‌ ಮೋಡ್‌ ಬಗ್ಗೆ ವಿಶೇಷ ಒಲವನ್ನು ಹೊಂದಿದ್ದರು. ಒಂದು ದಿನ ಅವರು ಡೆಪೆಷ್‌ ತಂಡದ 'ಎಂಜಾಯ್‌ ದಿ ಸೈಲೆನ್ಸ್‌' ಹಾಡು ಕೇಳುತ್ತಿದ್ದರು. ಅವರು ಹಾಡು ಕೇಳುತ್ತಿದ್ದರಷ್ಟೇ ಅಲ್ಲ, ಅವರಿಗೇ ತಮ್ಮ ದೇಹದಲ್ಲಿ ಸ್ವತಃ ಹಾಡಿನ ಗಾಢ ಅನುಭವವಾಗುತ್ತಿತ್ತು. 'ಗಿಟಾರಿನ ಈ ಪುನರಾವರ್ತಿಸುವ ಗೀತಭಾಗ (ಲಯಬದ್ಧ ಸಂಗೀತ ಭಾಗ) ಕೇಳಿದಾಗೆಲ್ಲ ನನ್ನ ಉದರದಲ್ಲಿ ವಿಲಕ್ಷಣ ಅನುಭವವಾಗುತ್ತದೆ' ಎಂದು ಅವರು ತಮ್ಮ ತಾಯಿಗೆ ಹೇಳಿದರಂತೆ.
2008ರ ಆಗಸ್ಟ್‌ ತಿಂಗಳಲ್ಲಿ, ಕೋಲ್ಡ್‌ಪ್ಲೇ ತಂಡವು ತಮ್ಮ ಏಕಗೀತೆ ವಿವಾ ಲಾ ವಿಡಾಗಾಗಿ ಪರ್ಯಾಯ ವೀಡಿಯೊ ಬಿಡುಗಡೆಗೊಳಿಸಿತು. ಇದು 'ಎಂಜಾಯ್‌ ದಿ ಸೈಲೆನ್ಸ್‌' ವೀಡಿಯೊವನ್ನು ಆಧರಿಸಿದೆ. ತಮ್ಮ ಅಂತರಜಾಲತಾಣದಲ್ಲಿ ಈ ವಾದ್ಯತಂಡವು ಈ ರೀತಿ ಹೇಳಿಕೆ ನೀಡಿದೆ - 'ಡೆಪೆಷ್‌ ಮೋಡ್‌ ತಂಡ ಹಾಗೂ ಆಂಟನ್‌ ಕಾರ್ಬಿನ್‌ ಪ್ರತಿಭೆ ಬಗ್ಗೆ ನಮ್ಮ ಅಭಿಮಾನವು ಈ ಹೊಸ ವೀಡಿಯೊ ಆವೃತ್ತಿಯನ್ನು ಮಾಡಲು ಪ್ರೇರಣೆ ನೀಡಿತು...' ಈ ವೀಡಿಯೋದಲ್ಲಿ ಕ್ರಿಸ್‌ ಮಾರ್ಟಿನ್‌ ದೊರೆಯ ಪೋಷಾಕಿನಲ್ಲಿ ನೆದರ್ಲೆಂಡ್‌ ದೇಶದ ಹೇಗ್‌ನಲ್ಲಿ ನಡೆದುಹೋಗುತ್ತಿರುವುದನ್ನು ಕಾಣಬಹುದು.
ಆ-ಹಾ ಎಂಬ ವಾದ್ಯತಂಡದ ಗಿಟಾರ್‌ ಮತ್ತು ಕೀಬೋರ್ಡ್‌ ವಾದಕ ಮ್ಯಾಗ್ನ್‌ ಫರ್ಹೊಲ್ಮನ್‌ ಹೇಳಿದಂತೆ, '1980ರ ದಶಕದ ಕಾಲಾವಧಿಯ ಇತರೆ ತಂಡಗಳಿಗೆ ಹೋಲಿಸಿದರೆ, ನನಗೂ ಡೆಪೆಷ್‌ ಮೋಡ್‌ಗೂ ವಿಶೇಷ ನಂಟಿದೆ. 2009ರ ಜುಲೈ ತಿಂಗಳಲ್ಲಿ, ಬಿಬಿಸಿ ರೇಡಿಯೊ 2 ವಾಹಿನಿಯಲ್ಲಿ ಪ್ರಸಾರವಾದ ದಿ ಡರ್ಮಟ್‌ ಒ'ಲಿಯರಿ ಷೋ ನೇರ ಕಾರ್ಯಕ್ರಮದಲ್ಲಿ ಆ-ಹಾ ವಾದ್ಯತಂಡವು ಎ ಕ್ವೆಶ್ಚನ್‌ ಆಫ್‌ ಲಸ್ಟ್‌ ಹಾಡಿನ ಹೊಸ ಪ್ರದರ್ಶನವನ್ನು ನೀಡಿತು.
ಸಾಂಸ್ಕೃತಿಕ ಉಲ್ಲೇಖಗಳು
ಸ್ಕೈ ಸರಣಿ ಆನ್‌ ಇಡಿಯಟ್‌ ಅಬ್ರಾಡ್‌ ಎಂಬ ಸ್ಕೈ ಸರಣಿಯ ನಾಲ್ಕನೆಯ ಕಂತಿನಲ್ಲಿ, ನಿರೂಪಕ ಕಾರ್ಲ್‌ ಪಿಲ್ಕಿಂಗ್ಟನ್‌ ಚಿಚನ್‌ ಇಟ್ಜಾದಲ್ಲಿರುವಾಗ ಡೆಪೆಷ್ ಮೋಡ್‌ ತಂಡದ 'ಜಸ್ಟ್ ಕಾಂಟ್‌ ಗೆಟ್‌ ಎನಫ್‌' ಹಾಡನ್ನು ಆಲಿಸುತ್ತಿದ್ದುದನ್ನು ನೋಡಬಹುದಾಗಿತ್ತು.
ಲೆಫ್ಟ್‌ 4 ಡೆಡ್‌ 2 ವೀಡಿಯೊ ಕ್ರೀಡೆಯಲ್ಲಿ, ಬದುಕುಳಿದವರಲ್ಲಿ ಒಬ್ಬಳಾದ ರೊಷೆಲ್‌, ನಸುಗೆಂಪು ಬಣ್ಣದ ಡೆಪೆಷ್ ಮೋಡ್‌ ಅಂಗಿ ಧರಿಸಿರುತ್ತಾಳೆ.
ದಿ ವೆಂಚರ್‌ ಬ್ರದರ್ಸ್‌ ವ್ಯಂಗ್ಯಚಿತ್ರ ಸರಣಿಯ 'ಟ್ಯಾಗ್‌ ಸೇಲ್‌, ಯು'ರ್‌ ಇಟ್‌'ಪ್ರಸಂಗದಲ್ಲಿ, 'ಡೆಪೆಷ್‌ ಮೋಡ್‌ ವಾದ್ಯತಂಡದ ಆ ವ್ಯಕ್ತಿ ಯಾರೋ ಮಹಿಳೆಯೊಂದಿಗಿರುವುದನ್ನು' ದಿ ಮೊನಾರ್ಕ್‌ ಮತ್ತು ಡಾ. ಗರ್ಲ್‌ಫ್ರೆಂಡ್‌ ಪಾತ್ರಗಳು ನೋಡುತ್ತವೆ. 'ಆ ಮನುಷ್ಯ ಸಲಿಂಗಕಾಮಿ' ಎಂದು ದಿ ಮೋನಾರ್ಕ್‌ ಯೋಚಿಸುತ್ತಾನೆ, 'ಇಲ್ಲ, ಅವನು ಸಂಪೂರ್ಣ ನೇರ ಎಂದು ಡಾ. ಗರ್ಲ್‌ಫ್ರೆಂಡ್‌ ಅಭಿಪ್ರಾಯಪಡುತ್ತಾಳೆ.ಅವಳು ವಿಎಚ್‌1 ವಾಹಿನಿಯಲ್ಲಿ ಏನನ್ನೋ ನೋಡುತ್ತಾಳೆ'.
ಬಾಹ್ಯ ಕೊಂಡಿಗಳು
ವರ್ಗ:ಡೆಪೆಷ್‌ ಮೋಡ್ ವರ್ಗ:1980ರ ದಶಕದ ಸಂಗೀತ ತಂಡಗಳು ವರ್ಗ:1990ರ ದಶಕದ ಸಂಗೀತ ತಂಡಗಳು ವರ್ಗ:2000 ದಶಕದ ಸಂಗೀತ ತಂಡಗಳು ವರ್ಗ:2010ರ ದಶಕದ ಸಂಗೀತ ತಂಡಗಳು ವರ್ಗ:1980ರಲ್ಲಿ ರಚನೆಯಾದ ಸಂಗೀತ ತಂಡಗಳು ವರ್ಗ:ಸಂಗೀತ ಚತುಷ್ಕಗಳು ವರ್ಗ:ಸಂಗೀತ ತ್ರಯರು ವರ್ಗ:ಸೈರ್‌ ರೆಕಾರ್ಡ್ಸ್ ಸಂಸ್ಥೆಯ ಕಲಾವಿದರು ವರ್ಗ:ಬ್ರಿಟಿಷ್‌ ವಿದ್ಯುನ್ಮಾನ ಸಂಗೀತ ವೃಂದಗಳು ವರ್ಗ:ಬ್ರಿಟಿಷ್‌ ನ್ಯೂ ವೇವ್‌ ಸಂಗೀತ ಗುಂಪುಗಳು ವರ್ಗ:ಸಿಂತ್‌ಪಾಪ್‌ ವರ್ಗ:ಎಂಟಿವಿ ಯುರೋಪ್ ಸಂಗೀತ ಪ್ರಶಸ್ತಿ ವಿಜೇತರು. ವರ್ಗ:ಬ್ರಿಟ್‌ (BRIT) ಪ್ರಶಸ್ತಿ ವಿಜೇತರು ವರ್ಗ:ಮ್ಯೂಟ್‌ ರೆಕಾರ್ಡ್ಸ್‌ ಕಲಾವಿದರು
ಓಝೋನ್
ಓಝೋನ್‌‌ (O3 ), ಅಥವಾ ಟ್ರೈಆಕ್ಸಿಜನ್‌  ಎಂಬುದು ಒಂದು ತ್ರಿಪರಮಾಣ್ವಕ ಅಣುವಾಗಿದ್ದು, ಮೂರು ಆಮ್ಲಜನಕ ಪರಮಾಣುಗಳನ್ನು ಇದು ಒಳಗೊಂಡಿದೆ. ದ್ವಿಪರಮಾಣ್ವಕ ಭಿನ್ನರೂಪಕ್ಕಿಂತ (O2) ಸಾಕಷ್ಟು ಕಡಿಮೆ ಸ್ಥಿರವಾಗಿರುವ ಆಮ್ಲಜನಕದ ಒಂದು ಭಿನ್ನರೂಪ ಇದಾಗಿದೆ. ಕೆಳಮಟ್ಟದ ವಾತಾವರಣದಲ್ಲಿರುವ ಓಝೋನ್‌‌ ಒಂದು ವಾಯು ಮಾಲಿನ್ಯಕಾರಕವಾಗಿದ್ದು, ಪ್ರಾಣಿಗಳ ಉಸಿರಾಟದ ವ್ಯವಸ್ಥೆಗಳ ಮೇಲೆ ಇದು ಅಪಾಯಕಾರಿ ಪರಿಣಾಮಗಳನ್ನು ಬೀರುತ್ತದೆ ಮತ್ತು ಸೂಕ್ಷ್ಮ ಸ್ವಭಾವದ ಸಸ್ಯಗಳನ್ನು ಸುಡುತ್ತದೆ; ಆದಾಗ್ಯೂ, ಮೇಲುಮಟ್ಟದ ವಾತಾವರಣದಲ್ಲಿನ ಓಝೋನ್‌‌ ಪದರವು ಪ್ರಯೋಜನಕಾರಿಯಾಗಿದ್ದು, ಹಾನಿಕಾರಕ ನೇರಳಾತೀತ ಬೆಳಕು ಭೂಮಿಯ ಮೇಲ್ಮೈಯನ್ನು ತಲುಪುವುದನ್ನು ಸಮರ್ಥವಾಗಿ ತಡೆಗಟ್ಟುತ್ತದೆ. ಭೂಮಿಯ ವಾತಾವರಣದಾದ್ಯಂತ ಕಡಿಮೆ ಮಟ್ಟದ ಸಾಂದ್ರತೆಗಳಲ್ಲಿ ಓಝೋನ್‌‌ನ ಅಸ್ತಿತ್ವವಿರುತ್ತದೆ. ಇದು ಅನೇಕ ಕೈಗಾರಿಕಾ ಮತ್ತು ಗ್ರಾಹಕ ಬಳಕೆಯ ಉಪಯೋಗಗಳನ್ನು ಹೊಂದಿದೆ.
ಇತಿಹಾಸ
ರಾಸಾಯನಿಕ ಧಾತುವೊಂದರ ಭಿನ್ನರೂಪವಾಗಿ ಮೊಟ್ಟಮೊದಲಬಾರಿಗೆ ಗುರುತಿಸಲ್ಪಟ್ಟ ಓಝೋನ್‌‌, ಒಂದು ಭಿನ್ನವಾದ ರಾಸಾಯನಿಕ ಸಂಯುಕ್ತವಾಗಿ ಕ್ರಿಸ್ಟಿಯನ್‌ ಫ್ರೆಡ್ರಿಕ್‌ ಸ್ಕಾನ್‌ಬೀನ್‌‌‌ ಎಂಬಾತನಿಂದ 1840ರಲ್ಲಿ ಸೂಚಿಸಲ್ಪಟ್ಟಿತು. ಮಿಂಚಿನ ಬಿರುಗಾಳಿಗಳಲ್ಲಿನ ಒಂದು ವಿಲಕ್ಷಣವಾದ ವಾಸನೆಗೆ ಉಲ್ಲೇಖಿಸಲಾಗುವ ಓಝೀನ್‌ (ὄζειν, "ವಾಸನೆ ಬೀರುವುದು") ಎಂಬ ಗ್ರೀಕ್‌ ಕ್ರಿಯಾಪದದ ಹೆಸರನ್ನು ಅವನು ಓಝೋನ್‌ಗೆ ಇರಿಸಿದ. ಓಝೋನ್‌‌ಗೆ ಸಂಬಂಧಿಸಿದ ಸೂತ್ರವಾದ O3 ಎಂಬುದು, ಜಾಕ್ವೆಸ್‌-ಲೂಯಿಸ್‌ ಸೋರೆಟ್‌ ಎಂಬಾತನಿಂದ 1865ರಲ್ಲಿ ನಿರ್ಣಯಿಸಲ್ಪಡುವವರೆಗೆ ಮತ್ತು ಸ್ಕಾನ್‌ಬೀನ್‌ ಎಂಬಾತನಿಂದ 1867ರಲ್ಲಿ ದೃಢೀಕರಿಸಲ್ಪಡುವವರೆಗೆ ತೀರ್ಮಾನಿಸಲ್ಪಟ್ಟಿರಲಿಲ್ಲ.
ಭೌತಿಕ ಗುಣಗಳು
ಓಝೋನ್‌‌ ಒಂದು ನಸುನೀಲಿ ಬಣ್ಣದ ಅನಿಲವಾಗಿದ್ದು, ನೀರಿನಲ್ಲಿ ಕೊಂಚಮಟ್ಟಿಗೆ ಕರಗುತ್ತದೆ ಮತ್ತು ಇಂಗಾಲದ ಟೆಟ್ರಾಕ್ಲೋರೈಡ್‌ ಅಥವಾ ಫ್ಲೂರೋಕಾರ್ಬನ್‌ಗಳಂಥ ರಾಸಾಯನಿಕ ಪಟುತ್ವವಿಲ್ಲದ ವಿದ್ಯುದ್ವೇಲೆನ್ಸೀಯವಲ್ಲದ ದ್ರಾವಕಗಳಲ್ಲಿ ಹೆಚ್ಚು ಕರಗುತ್ತದೆ. ಇಂಥ ದ್ರಾವಕಗಳಲ್ಲಿ ಅದು ಒಂದು ನೀಲಿ ದ್ರಾವಣವನ್ನು ರೂಪಿಸುತ್ತದೆ. –112 °C ತಾಪಮಾನದಲ್ಲಿ, ಇದು ಬಾಷ್ಪೀಕರಿಸಲ್ಪಟ್ಟು ಒಂದು ಕಡುನೀಲಿ ದ್ರವವನ್ನು ರೂಪಿಸುತ್ತದೆ. ಸಾಂದ್ರೀಕರಿಸಿದ ಅನಿಲ ರೂಪದ ಓಝೋನ್‌‌ ಮತ್ತು ದ್ರವ ಓಝೋನ್‌‌ಗಳೆರಡೂ ಆಸ್ಫೋಟಿಸಬಲ್ಲವಾದ್ದರಿಂದ, ಈ ದ್ರವವನ್ನು ಕುದಿಯುವ ಬಿಂದುವಿನವರೆಗೆ ಬಿಸಿಯಾಗಲು ಅವಕಾಶ ನೀಡುವುದು ಅಪಾಯಕರ. –193 °Cಗಿಂತ ಕಡಿಮೆಯಿರುವ ತಾಪಗಳಲ್ಲಿ ಇದು ಒಂದು ನೇರಳೆ-ಕಪ್ಪು ಘನವಸ್ತುವಾಗಿ ರೂಪುಗೊಳ್ಳುತ್ತದೆ.
ವಾಯುವಿನಲ್ಲಿ ಸುಮಾರು 0.01 ppmನಷ್ಟು ಪ್ರಮಾಣದಲ್ಲಿ ಓಝೋನ್‌ನ್ನು ಬಹುತೇಕ ಜನರು ಪತ್ತೆಹಚ್ಚಬಲ್ಲವರಾಗಿದ್ದು, ಇಲ್ಲಿ ಅದು ಕ್ಲೋರೀನ್‌ ಚೆಲುವೆಕಾರಿಯನ್ನು ಕೊಂಚಮಟ್ಟಿಗೆ ಹೋಲುವಂಥ ಒಂದು ಅತ್ಯಂತ ತೀಕ್ಷ್ಣವಾದ ವಿಶಿಷ್ಟ ವಾಸನೆಯನ್ನು ಹೊಂದಿರುತ್ತದೆ. 0.1ರಿಂದ 1 ppmನಷ್ಟು ಪ್ರಮಾಣದ ಓಝೋನ್‌ಗೆ ಒಡ್ಡಿಕೊಳ್ಳುವುದರಿಂದಾಗಿ ಅದು ತಲೆನೋವುಗಳು, ಉರಿಯುವ ಕಣ್ಣುಗಳು, ಮತ್ತು ಶ್ವಾಸೋಚ್ಛ್ವಾಸದ ಸಾಗುನಾಳಗಳಿಗೆ ಕಿರಿಕಿರಿಯನ್ನು ಉಂಟುಮಾಡುತ್ತದೆ. ವಾಯುವಿನಲ್ಲಿನ ಓಝೋನ್‌‌ನ ತೀರಾ ಕಡಿಮೆ ಸಾಂದ್ರತೆಗಳು ಕೂಡಾ ಲ್ಯಾಟೆಕ್ಸ್‌‌, ಪ್ಲಾಸ್ಟಿಕ್ಕುಗಳು, ಮತ್ತು ಶ್ವಾಸಕೋಶಗಳಂಥ ಸಾವಯವ ವಸ್ತುಗಳಿಗೆ ಅತ್ಯಂತ ಮಾರಕವಾಗಿದೆ.
ರಚನಾ ಸ್ವರೂಪ
ಮೈಕ್ರೋತರಂಗ ರೋಹಿತದರ್ಶನದಿಂದ ಪಡೆಯಲಾದ ಪ್ರಾಯೋಗಿಕ ಪುರಾವೆಯ ಅನುಸಾರ ಓಝೋನ್‌‌ ಎಂಬುದು ಒಂದು ಬಗ್ಗಿರುವ ಅಣುವಾಗಿದ್ದು, C2v ಸಮಪಾರ್ಶ್ವತೆಯನ್ನು (ನೀರಿನ ಅಣುವನ್ನು ಹೋಲುವ ರೀತಿಯಲ್ಲಿ) ಅದು ಹೊಂದಿದೆ. O – O ಅಂತರಗಳು 127.2 pmನಷ್ಟಿವೆ. O – O – O ಕೋನವು 116.78°ಯಷ್ಟಿದೆ. sp ² ಎಂಬುದು ಕೇಂದ್ರಭಾಗದ ಪರಮಾಣುವಾಗಿದ್ದು, ಅದು ಒಂದು ಏಕಾಂಗಿ ಜೋಡಿಯೊಂದಿಗೆ ಸಂಕರೀಕರಿಸಲ್ಪಟ್ಟಿದೆ. ಓಝೋನ್‌‌ ಎಂಬುದು ಒಂದು ವಿದ್ಯುದ್ವೇಲೆನ್ಸೀಯ ಅಣುವಾಗಿದ್ದು, 0.5337 Dಯಷ್ಟಿರುವ ಒಂದು ಅಂತರದಲ್ಲಿರುವ ಅಣುವಿನ ಚಲನೆಯನ್ನು ಹೊಂದಿದೆ.. ಬಂಧಕತೆಯನ್ನು ಒಂದು ಅನುರಣನ ಸಂಕರವಾಗಿ ವ್ಯಕ್ತಪಡಿಸಬಹುದಾಗಿದ್ದು, ಇದರ ಒಂದು ಪಾರ್ಶ್ವದಲ್ಲಿ ಒಂದು ಏಕಬಂಧವಿದ್ದರೆ, ಮತ್ತೊಂದು ಪಾರ್ಶ್ವದಲ್ಲಿ ಒಂದು ಜೋಡಿಬಂಧವಿದೆ. ಇದರಿಂದಾಗಿ ತಲಾ ಪಾರ್ಶ್ವದಲ್ಲಿ 1.5ನಷ್ಟಿರುವ ಒಂದು ಒಟ್ಟಾರೆ ಬಂಧದ ಅನುಕ್ರಮವು ರೂಪುಗೊಳ್ಳುತ್ತದೆ.
400px|ಓಝೋನ್‌‌ ಅಣುವಿನ ಅನುರಣನ ಲೆವಿಸ್‌ ರಚನೆಗಳು
ರಾಸಾಯನಿಕ ಕ್ರಿಯೆಗಳು
ಓಝೋನ್‌‌, O2ಗಿಂತ ತುಂಬಾ ಬಲವಾಗಿರುವ ಒಂದು ಪ್ರಬಲವಾದ ಉತ್ಕರ್ಷಣಕಾರಕ ವಸ್ತುವಾಗಿದೆ. ಇದು ಉನ್ನತ ಸಾಂದ್ರತೆಗಳಲ್ಲಿ ಅಸ್ಥಿರವೂ ಆಗಿದ್ದು, ಸಾಧಾರಣ ದ್ವಿಪರಮಾಣ್ವಕ ಆಮ್ಲಜನಕವಾಗಿ ಪರಿವರ್ತನೆಗೊಳ್ಳುತ್ತದೆ ಅಥವಾ ಹ್ರಾಸಗೊಳ್ಳುತ್ತದೆ (ವಾತಾವರಣದ ಸ್ಥಿತಿಗತಿಗಳಲ್ಲಿ ಸುಮಾರು ಅರ್ಧಗಂಟೆಯ ಒಂದು ಅರ್ಧ-ಜೀವಿತವು ಇರುತ್ತದೆ):
ಹೆಚ್ಚುತ್ತಿರುವ ತಾಪ ಮತ್ತು ಹೆಚ್ಚಿಸಲ್ಪಟ್ಟ ಒತ್ತಡದೊಂದಿಗೆ ಈ ರಾಸಾಯನಿಕ ಕ್ರಿಯೆಯು ಮುಂದುವರಿಯುತ್ತದೆ. ಓಝೋನ್‌ನ ಥಟ್ಟನೆ ಸುಟ್ಟುಹೋಗುವಿಕೆಯನ್ನು ಒಂದು ಕಿಡಿಯಿಂದ ಪ್ರಚೋದಿಸಲು ಸಾಧ್ಯವಿದೆ, ಮತ್ತು 10 wt% ಅಥವಾ ಅದಕ್ಕಿಂತ ಹೆಚ್ಚಿರುವ ಓಝೋನ್‌‌ ಸಾಂದ್ರತೆಗಳಲ್ಲಿ ಇದು ಸಂಭವಿಸಬಹುದಾಗಿರುತ್ತದೆ.
ಲೋಹಗಳೊಂದಿಗೆ
ಬಹುಪಾಲು ಲೋಹಗಳನ್ನು (ಬಂಗಾರ, ಪ್ಲಾಟಿನಂ, ಮತ್ತು ಇರಿಡಿಯಂನ್ನು ಹೊರತುಪಡಿಸಿ) ಅವುಗಳ ಅತ್ಯುನ್ನತ ಉತ್ಕರ್ಷಣ ಸ್ಥಿತಿಯಲ್ಲಿ ಲೋಹಗಳ ಆಕ್ಸೈಡುಗಳಾಗಿ ಓಝೋನ್‌‌ ಉತ್ಕರ್ಷಿಸುತ್ತದೆ. ಉದಾಹರಣೆಗೆ:
ಸಾರಜನಕ ಮತ್ತು ಇಂಗಾಲದ ಸಂಯುಕ್ತಗಳೊಂದಿಗೆ
ನೈಟ್ರಿಕ್‌ ಆಕ್ಸೈಡನ್ನು ಸಾರಜನಕದ ಡೈಯಾಕ್ಸೈಡ್‌ ಆಗಿಯೂ ಸಹ ಓಝೋನ್‌‌ ಉತ್ಕರ್ಷಿಸುತ್ತದೆ: ಈ ರಾಸಾಯನಿಕ ಕ್ರಿಯೆಗೆ ರಾಸಾಯನಿಕ ದೀಪ್ತಿಯ ಜೊತೆಗೂಡುವಿಕೆಯೂ ದೊರೆಯುತ್ತದೆ. NO2ವನ್ನು ಮತ್ತಷ್ಟು ಉತ್ಕರ್ಷಿಸಲು ಸಾಧ್ಯವಿದೆ: ಹೀಗೆ ರೂಪುಗೊಂಡ N2O3ಯು NO2 ಜೊತೆಯಲ್ಲಿ ರಾಸಾಯನಿಕ ಕ್ರಿಯೆಯಲ್ಲಿ ತೊಡಗಿಕೊಂಡು N2O5ನ್ನು ರೂಪಿಸಬಲ್ಲದು:
ಘನರೂಪದ ನೈಟ್ರೈಲ್‌ ಪರ್‌‌ಕ್ಲೋರೇಟ್‌‌ನ್ನು NO2, ClO2, ಹಾಗೂ O3 ಅನಿಲಗಳಿಂದ ಉತ್ಪಾದಿಸಬಹುದು:
ಅಮೋನಿಯಂ ಲವಣಗಳ ಜೊತೆಯಲ್ಲಿ ಓಝೋನ್‌‌ ರಾಸಾಯನಿಕ ಕ್ರಿಯೆಯಲ್ಲಿ ತೊಡಗುವುದಿಲ್ಲವಾದರೂ, ಇದು ಅಮೋನಿಯಾದೊಂದಿಗೆ ಉತ್ಕರ್ಷಿಸಿ ಅಮೋನಿಯಂ ನೈಟ್ರೇಟನ್ನು ತಯಾರಿಸುತ್ತದೆ:
ಕೋಣೆ ತಾಪದಲ್ಲೂ ಸಹ ಓಝೋನ್‌‌ ಇಂಗಾಲದೊಂದಿಗೆ ರಾಸಾಯನಿಕ ಕ್ರಿಯೆಯಲ್ಲಿ ತೊಡಗಿಸಿಕೊಂಡು ಇಂಗಾಲದ ಡೈಯಾಕ್ಸೈಡನ್ನು ರೂಪಿಸುತ್ತದೆ:
ಗಂಧಕದ ಸಂಯುಕ್ತಗಳೊಂದಿಗೆ
ಸಲ್ಫೈಡುಗಳನ್ನು ಸಲ್ಫೇಟುಗಳಾಗಿ ಓಝೋನ್‌‌ ಉತ್ಕರ್ಷಿಸುತ್ತದೆ. ಉದಾಹರಣೆಗೆ, ಸೀಸದ(II) ಸಲ್ಫೈಡು ಸೀಸದ(II) ಸಲ್ಫೇಟಾಗಿ ಉತ್ಕರ್ಷಿಸಲ್ಪಡುತ್ತದೆ:
ಓಝೋನ್‌‌ ಜೊತೆಯಲ್ಲಿ ಧಾತುರೂಪದ ಗಂಧಕ ಅಥವಾ ಗಂಧಕದ ಡೈಯಾಕ್ಸೈಡು ಇವುಗಳಲ್ಲಿ ಒಂದನ್ನು ಬಳಸಿಕೊಂಡು ಗಂಧಕಾಮ್ಲವನ್ನು ತಯಾರಿಸಬಹುದು:
ಅನಿಲದ ಸ್ಥಿತಿಯಲ್ಲಿರುವಾಗ, ಓಝೋನ್‌‌ ಜಲಜನಕದ ಸಲ್ಫೈಡಿನ ಜೊತೆಯಲ್ಲಿ ಸಂಯೋಗಹೊಂದಿ ಗಂಧಕದ ಡೈಯಾಕ್ಸೈಡನ್ನು ರೂಪಿಸುತ್ತದೆ:
ಆದಾಗ್ಯೂ, ಒಂದು ಜಲೀಯ ದ್ರಾವಣದಲ್ಲಿ, ಎರಡು ಪೈಪೋಟಿಯ ಏಕಕಾಲಿಕ ರಾಸಾಯನಿಕ ಕ್ರಿಯೆಗಳು ಸಂಭವಿಸುತ್ತವೆ, ಅವುಗಳಲ್ಲಿ ಒಂದು ಧಾತುರೂಪದ ಗಂಧಕವನ್ನು ಉತ್ಪಾದಿಸುವುದಕ್ಕೆ ಸಂಬಂಧಿಸಿದರೆ, ಮತ್ತೊಂದು ಗಂಧಕಾಮ್ಲವನ್ನು ಉತ್ಪಾದಿಸುವುದಕ್ಕೆ ಸಂಬಂಧಿಸಿರುತ್ತದೆ:
ಇತರ ತಲಾಧಾರಗಳು
ಓಝೋನ್‌‌ನ ಎಲ್ಲಾ ಮೂರು ಪರಮಾಣುಗಳು ಕೂಡಾ ರಾಸಾಯನಿಕ ಕ್ರಿಯೆಯಲ್ಲಿ ಭಾಗವಹಿಸಬಹುದು. ಹೈಡ್ರೋಕ್ಲೋರಿಕ್‌ ಆಮ್ಲ ಹಾಗೂ ಓಝೋನ್ ಜೊತೆಗಿನ ತವರದ(II) ಕ್ಲೋರೈಡಿನ ರಾಸಾಯನಿಕ ಕ್ರಿಯೆಯಲ್ಲಿ ಇದನ್ನು ಕಾಣಬಹುದು: ತಂಪಾದ ಜಲರಹಿತ ಪರ್‌‌ಕ್ಲೋರಿಕ್‌ ಆಮ್ಲದಲ್ಲಿ ಕರಗಿಸಲ್ಪಟ್ಟ ಅಯೋಡೀನ್‌‌ನ್ನು ಓಝೋನ್‌‌ ಜೊತೆಯಲ್ಲಿ ರಾಸಾಯನಿಕ ಪ್ರಕ್ರಿಯೆಗೆ ಒಳಪಡಿಸುವ ಮೂಲಕ ಅಯೋಡೀನ್‌‌ ಪರ್‌‌ಕ್ಲೋರೇಟ್‌‌ನ್ನು ತಯಾರಿಸಬಹುದು.
ದಹನ
ದಹನ ರಾಸಾಯನಿಕ ಕ್ರಿಯೆಗಳಿಗೆ ಮತ್ತು ಅನಿಲಗಳನ್ನು ದಹನಕ್ಕೊಳಪಡಿಸುವುದಕ್ಕೆ ಸಂಬಂಧಿಸಿದಂತೆ ಓಝೋನ್‌‌ನ್ನು ಬಳಸಬಹುದು; ದ್ವಿ-ಆಮ್ಲಜನಕದಲ್ಲಿ (O2) ದಹನಕ್ಕೊಳಪಡಿಸುವುದರಲ್ಲಿ ಇರುವುದಕ್ಕಿಂತ ಹೆಚ್ಚಿನ ಮಟ್ಟದಲ್ಲಿರುವ ತಾಪಗಳನ್ನು ಓಝೋನ್‌‌ ಒದಗಿಸುತ್ತದೆ.
ಈ ಕೆಳಗೆ ನೀಡಿರುವುದು ಇಂಗಾಲ ಸಬ್‌ನೈಟ್ರೈಡಿನ ದಹನಕ್ಕೆ ಸಂಬಂಧಿಸಿದ ಒಂದು ರಾಸಾಯನಿಕ ಕ್ರಿಯೆಯಾಗಿದ್ದು, ಇದು ಕೂಡಾ ಕಡಿಮೆ ಮಟ್ಟದ ತಾಪಗಳನ್ನು ಉಂಟುಮಾಡಬಲ್ಲುದಾಗಿದೆ:
ಶೈತ್ಯಜನಕ ತಾಪಗಳಲ್ಲಿ ಓಝೋನ್‌‌ ರಾಸಾಯನಿಕ ಕ್ರಿಯೆಯಲ್ಲಿ ತೊಡಗಿಸಿಕೊಳ್ಳಬಲ್ಲದು. 77 K (−196 °C) ತಾಪಮಾನದಲ್ಲಿ, ಪರಮಾಣು ಸ್ಥಿತಿಯ ಜಲಜನಕವು ದ್ರವ ಓಝೋನ್‌‌ ಜೊತೆಯಲ್ಲಿ ಕ್ರಿಯೆಯಲ್ಲಿ ತೊಡಗಿ ಜಲಜನಕದ ಒಂದು ಸೂಪರ್‌‌‌ ಆಕ್ಸೈಡು ಪರಮಾಣುಗುಚ್ಛವನ್ನು ರೂಪಿಸುತ್ತದೆ, ಇದು ದ್ವಯಾಣುವಿನ ರೂಪತಳೆಯುತ್ತದೆ:
ಓಝೋನೈಡುಗಳಿಗೆ ಅಪಕರ್ಷಣವಾಗುವಿಕೆ
ಓಝೋನ್‌‌ನ ಅಪಕರ್ಷಣವು ಓಝೋನೈಡ್‌ ಋಣ ಅಯಾನನ್ನು, ಅಂದರೆ O3–ನ್ನು ನೀಡುತ್ತದೆ. ಈ ಋಣ ಅಯಾನಿನ ಉತ್ಪನ್ನಗಳು ಸ್ಫೋಟಕ ಸ್ವಭಾವವನ್ನು ಹೊಂದಿರುವುದರಿಂದ, ಅವುಗಳನ್ನು ಶೈತ್ಯಜನಕ ತಾಪಗಳಲ್ಲಿ ಶೇಖರಿಸಿಡಬೇಕಾಗುತ್ತದೆ. ಎಲ್ಲಾ ಕ್ಷಾರೀಯ ಲೋಹಗಳಿಗೆ ಸಂಬಂಧಿಸಿದ ಓಝೋನೈಡುಗಳು ಚಿರಪರಿಚಿತವಾಗಿವೆ. KO3, RbO3, ಮತ್ತು CsO3ಗಳನ್ನು ಅವುಗಳ ಅದರದರ ಸೂಪರ್‌‌‌ ಆಕ್ಸೈಡುಗಳಿಂದ ತಯಾರಿಸಬಹುದು: ಮೇಲೆ ಸೂಚಿಸಲಾಗಿರುವಂತೆ KO3ನ್ನು ರೂಪಿಸಬಹುದಾದರೂ, ಇದನ್ನು ಪೊಟಾಷಿಯಂ ಹೈಡ್ರಾಕ್ಸೈಡು ಮತ್ತು ಓಝೋನ್‌‌ನಿಂದಲೂ ರೂಪಿಸಬಹುದಾಗಿದೆ: Na+ ಅಥವಾ Li+ ಅಯಾನುಗಳನ್ನು ಒಳಗೊಂಡಿರುವ ಒಂದು ಅಯಾನು ವಿನಿಮಯ ರಾಳದ ಮೇಲೆ ದ್ರವ NH3ನಲ್ಲಿನ CsO3ನ ಕ್ರಿಯೆಯಿಂದ NaO3 ಹಾಗೂ LiO3ನ್ನು ತಯಾರಿಸಬೇಕು: ಅಮೋನಿಯಾದಲ್ಲಿನ ಕ್ಯಾಲ್ಷಿಯಂನ ಒಂದು ದ್ರಾವಣವು ಓಝೋನ್‌‌ನೊಂದಿಗೆ ರಾಸಾಯನಿಕ ಕ್ರಿಯೆಯಲ್ಲಿ ತೊಡಗಿ ಅಮೋನಿಯಂ ಓಝೋನೈಡನ್ನು ನೀಡುತ್ತದೆಯೇ ಹೊರತು ಕ್ಯಾಲ್ಷಿಯಂ ಓಝೋನೈಡನ್ನು ಅಲ್ಲ:
ಉಪಯೋಗಗಳು
ನೀರಿನಿಂದ ಮ್ಯಾಂಗನೀಸ್‌‌ನ್ನು ತೆಗೆದು ಶೋಧಿಸಬಹುದಾದ ಒಂದು ಅವಕ್ಷೇಪವನ್ನು ರೂಪಿಸಲು ಓಝೋನ್‌‌ನ್ನು ಬಳಸಬಹುದಾಗಿದೆ: ಸೈನೈಡುಗಳನ್ನು ಸೈನೇಟು ಆಗಿಯೂ ಓಝೋನ್‌ ನಿರ್ವಿಷಗೊಳಿಸುತ್ತದೆ. ಸದರಿ ಸೈನೇಟು ಸಾವಿರಪಟ್ಟಿನಷ್ಟು ಕಡಿಮೆ ವಿಷಕಾರಿಯಾಗಿದೆ.
ಯೂರಿಯಾವನ್ನು ಓಝೋನ್‌‌ ಸಂಪೂರ್ಣವಾಗಿ ವಿಘಟಿಸುತ್ತದೆ:
ಓಝೋನ್‌ ವಿಶ್ಲೇಷಣೆ ಪ್ರಕ್ರಿಯೆಯಲ್ಲಿ ಓಝೋನ್‌‌ ಆಲ್ಕೀನುಗಳನ್ನು ಸೀಳಿಬಿಟ್ಟು ಕಾರ್ಬನಿಲ್‌ ಸಂಯುಕ್ತಗಳನ್ನು ರೂಪಿಸುತ್ತದೆ.
ಭೂಮಿಯ ವಾತಾವರಣದಲ್ಲಿನ ಓಝೋನ್‌‌
thumb|ಉನ್ನತಿಯ ಒಂದು ಕಾರ್ಯಚಟುವಟಿಕೆಯಾಗಿ ಆಂಶಿಕ ಒತ್ತಡದಲ್ಲಿನ ವಾತಾವರಣದ ಓಝೋನ್‌ನ ವಿತರಣೆ.thumb|ನಿಂಬಸ್‌-7 ಉಪಗ್ರಹದಿಂದ ಅಳೆಯಲ್ಪಟ್ಟಂತೆ ಓಝೋನ್‌‌ನ ಸಾಂದ್ರತೆ. thumb|EP-TOMS ಉಪಗ್ರಹದ ಸಾಧನದಿಂದ 2000ದ ಜೂನ್‌ನಲ್ಲಿ ಅಳೆಯಲ್ಪಟ್ಟಂತೆ ಒಟ್ಟು ಓಝೋನ್‌‌ ಸಾಂದ್ರತೆ. ವಾತಾವರಣದಲ್ಲಿನ ಒಟ್ಟು ಓಝೋನ್‌‌ ಮಟ್ಟಗಳನ್ನು (ಒಂದು ಲಂಬವಾದ ಸ್ತಂಭದಲ್ಲಿನ ಓಝೋನ್‌ ಪ್ರಮಾಣ) ವ್ಯಕ್ತಪಡಿಸಲು ಡಾಬ್ಸನ್‌ ಏಕಮಾನಗಳನ್ನು ಬಳಸುವುದು ಪ್ರಮಾಣಕ ವಿಧಾನವಾಗಿದೆ. ಒಂದು ಬಿಂದುವಿನಲ್ಲಿನ ಸರಾಸರಿ ಸಾಂದ್ರತೆಯನ್ನು ಪ್ರತಿ ಶತಕೋಟಿಗಿರುವ ಭಾಗಗಳು (ppb) ಅಥವಾ μg/m3ಗಳಲ್ಲಿ ಅಳೆಯಲಾಗುತ್ತದೆ.
ಓಝೋನ್‌‌ ಪದರ
ಆಮ್ಲಜನಕದೊಂದಿಗೆ ನೇರಳಾತೀತ ಕಿರಣಗಳು ರಾಸಾಯನಿಕ ಕ್ರಿಯೆಯಲ್ಲಿ ತೊಡಗುವುದರಿಂದಾಗಿ ವಾಯುಮಂಡಲದಲ್ಲಿನ ಓಝೋನ್‌‌ ಬಹುತೇಕವಾಗಿ ಉತ್ಪಾದಿಸಲ್ಪಡುತ್ತದೆ:
ಎರಡನೆಯ ರಾಸಾಯನಿಕ ಕ್ರಿಯೆಯು ನಿರ್ದಿಷ್ಟ ಮುಕ್ತ ಪರಮಾಣುಗುಚ್ಛಗಳ ಹಾಜರಿಯಿಂದ ವೇಗವರ್ಧನೆಗೀಡಾಗುತ್ತದೆ. ಹೈಡ್ರಾಕ್ಸಿಲ್‌ (OH), ನೈಟ್ರಿಕ್‌ ಆಕ್ಸೈಡು (NO) ಹಾಗೂ ಪರಮಾಣು ಸ್ಥಿತಿಯ ಕ್ಲೋರೀನ್‌ (Cl) ಮತ್ತು ಬ್ರೋಮೀನ್‌ (Br) ಈ ಪರಮಾಣುಗುಚ್ಛಗಳಲ್ಲಿ ಮುಕ್ತವಾದವುಗಳಾಗಿವೆ. ಇತ್ತೀಚಿನ ದಶಕಗಳಲ್ಲಿ ವಾಯುಮಂಡಲದಲ್ಲಿನ ಓಝೋನ್‌‌ನ ಪ್ರಮಾಣವು CFCಗಳ ಹಾಗೂ ಕ್ಲೋರೀನ್‌ ಸೇರಿಸಲ್ಪಟ್ಟ ಮತ್ತು ಬ್ರೋಮೀನ್‌ ಸೇರಿಸಲ್ಪಟ್ಟ ಇದೇ ಥರದ ಸಾವಯವ ಅಣುಗಳ ಉತ್ಸರ್ಜನಗಳ ಕಾರಣದಿಂದಾಗಿ ಬಹುಪಾಲು ಕುಸಿಯುತ್ತಾ ಬಂದಿದ್ದು, ಇವು ಸ್ವಾಭಾವಿಕ ಹಿನ್ನೆಲೆಗಿಂತ ಮೇಲ್ಮಟ್ಟದಲ್ಲಿ ಓಝೋನ್‌‌-ಬರಿದುಮಾಡುವ ವೇಗವರ್ಧಕಗಳ ಸಾಂದ್ರತೆಯನ್ನು ಹೆಚ್ಚಿಸಿವೆ. ವಾತಾವರಣದಲ್ಲಿ ಓಝೋನ್‌‌ನ ಪಾಲು ಕೇವಲ 0.00006%ನಷ್ಟಿರುತ್ತದೆ.
ಕೆಳಮಟ್ಟದ ಓಝೋನ್‌‌
ಕೆಳಮಟ್ಟದ ಓಝೋನ್‌ನ್ನು‌ (ಅಥವಾ ಹವಾಗೋಲದ ಓಝೋನ್‌ನ್ನು‌) ವಿಶ್ವ ಆರೋಗ್ಯ ಸಂಸ್ಥೆ ಹಾಗೂ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ಪರಿಸರೀಯ ಸಂರಕ್ಷಣಾ ಸಂಸ್ಥೆಗಳು (ಎನ್ವಿರಾನ್ಮೆಂಟಲ್‌ ಪ್ರೊಟೆಕ್ಷನ್‌ ಏಜೆನ್ಸಿ-EPA) ಒಂದು ಮಾಲಿನ್ಯಕಾರಕ ಎಂದು ಪರಿಗಣಿಸಿವೆ. ಇದು ಕಾರಿನ ಎಂಜೀನುಗಳಿಂದ ಅಥವಾ ಕೈಗಾರಿಕಾ ಕಾರ್ಯಾಚರಣೆಗಳಿಂದ ನೇರವಾಗಿ ಹೊರಸೂಸಲ್ಪಡುವುದಿಲ್ಲ, ಬದಲಿಗೆ ಹೈಡ್ರೋಕಾರ್ಬನ್‌‌ಗಳು ಮತ್ತು ಸಾರಜನಕ ಆಕ್ಸೈಡುಗಳನ್ನು ಒಳಗೊಂಡಿರುವ ವಾಯುವಿನ ಮೇಲೆ ಸೂರ್ಯಬೆಳಕಿನ ರಾಸಾಯನಿಕ ಕ್ರಿಯೆಯಿಂದ ರೂಪುಗೊಳ್ಳುತ್ತದೆ. ಈ ರಾಸಾಯನಿಕ ಕ್ರಿಯೆಯಿಂದ ಓಝೋನ್‌‌ ಮಾಲಿನ್ಯದ ಮೂಲದಲ್ಲಿ ನೇರವಾಗಿ ಅಥವಾ ಗಾಳಿಬೀಸುವ ದಿಕ್ಕಿನಲ್ಲಿ ಅನೇಕ ಕಿಲೋಮೀಟರುಗಳವರೆಗೆ ರೂಪುಗೊಳ್ಳುತ್ತದೆ.
ಆಲ್ಡಿಹೈಡ್‌‌ಗಳಂಥ ಕೆಲವೊಂದು ಹೈಡ್ರೋಕಾರ್ಬನ್‌ಗಳೊಂದಿಗೆ ಓಝೋನ್‌‌ ನೇರವಾಗಿ ರಾಸಾಯನಿಕ ಕ್ರಿಯೆಯಲ್ಲಿ ತೊಡಗಿಕೊಳ್ಳುತ್ತದೆ ಮತ್ತು ತನ್ಮೂಲಕ ವಾಯುವಿನಿಂದ ಅವುಗಳ ನಿರ್ಮೂಲನವನ್ನು ಪ್ರಾರಂಭಿಸುತ್ತದೆ, ಆದರೆ, ಸದರಿ ಕ್ರಿಯೆಯ ಉತ್ಪನ್ನಗಳು ಸ್ವತಃ ಹೊಗೆ ಮಂಜಿನ ಪ್ರಮುಖ ಘಟಕಗಳಾಗಿರುತ್ತವೆ. UV ಬೆಳಕಿನಿಂದಾಗುವ ಓಝೋನ್‌‌ ದ್ಯುತಿವಿಭಜನೆಯು ಹೈಡ್ರಾಕ್ಸಿಲ್‌ ಪರಮಾಣುಗುಚ್ಛವಾದ OHನ ಉತ್ಪಾದನೆಗೆ ಕಾರಣವಾಗುತ್ತದೆ ಮತ್ತು ಇದು ವಾಯುವಿನಿಂದ ಹೈಡ್ರೋಕಾರ್ಬನ್‌ಗಳ ನಿರ್ಮೂಲನವಾಗುವಲ್ಲಿ ಒಂದು ಪಾತ್ರವನ್ನು ವಹಿಸುತ್ತದೆಯಾದರೂ, ಕಣ್ಣಿನ ಪ್ರಬಲವಾದ ಉದ್ರೇಕಕಾರಿಗಳಾಗಿ ವರ್ತಿಸಬಲ್ಲ ಪೆರಾಕ್ಸಿಅಸೈಲ್‌ ನೈಟ್ರೇಟುಗಳಂಥ ಹೊಗೆ ಮಂಜಿನ ಘಟಕಗಳ ಸೃಷ್ಟಿಯಲ್ಲಿಯೂ ಇದು ಮೊದಲ ಹಂತವಾಗಿರುತ್ತದೆ. ಹವಾಗೋಲದ ಓಝೋನ್‌‌ನ ವಾತಾವರಣದ ಜೀವಿತಾವಧಿಯು ಸುಮಾರು 22 ದಿನಗಳಷ್ಟಿರುತ್ತದೆ; ಇದರ ಪ್ರಮುಖ ನಿರ್ಮೂಲನ ಕಾರ್ಯವಿಧಾನಗಳು ನೆಲದ ಮೇಲೆ ಸಂಚಯಗೊಳ್ಳುತ್ತಿದ್ದು, ಅದು ಮೇಲೆ ನಮೂದಿಸಲಾದ OHನ್ನು ನೀಡುವ ರಾಸಾಯನಿಕ ಕ್ರಿಯೆಯಾಗಿದೆ ಮತ್ತು ಅದು OH ಹಾಗೂ ಪೆರಾಕ್ಸಿ ಪರಮಾಣುಗುಚ್ಛವಾದ HO2ನೊಂದಿಗಿನ ರಾಸಾಯನಿಕ ಕ್ರಿಯೆಗಳಿಂದ ನಡೆಯುತ್ತದೆ (ಸ್ಟೀವನ್‌ಸನ್‌ ಮತ್ತು ಇತರರು, 2006).
ಕೆಲವೊಂದು ಸಸ್ಯ ಜಾತಿಗಳ ಒಟ್ಟಾರೆ ಬೆಳವಣಿಗೆಯನ್ನು ಮೊಟಕುಗೊಳಿಸುವ ಹಾಗೂ ದ್ಯುತಿಸಂಶ್ಲೇಷಣೆಯೊಂದಿಗೆ ಹಸ್ತಕ್ಷೇಪಮಾಡುವ ಮಾಲಿನ್ಯ ಹಾಗೂ ನೆಲ-ಮಟ್ಟದ ಓಝೋನ್‌ನ ಹೆಚ್ಚಳದ ಕಾರಣದಿಂದಾಗಿ, ವ್ಯಾವಸಾಯಿಕ ಇಳುವರಿಗಳಲ್ಲಿ ಗಮನಾರ್ಹವಾದ ಅಪಕರ್ಷಣವು ಕಂಡುಬರುತ್ತದೆ ಎಂಬುದಕ್ಕೆ ಪುರಾವೆಯು ಲಭ್ಯವಿದೆ.
ಮೇಲಕ್ಕೇರಿಸಲ್ಪಟ್ಟ ಓಝೋನ್‌‌ ಸೂಚ್ಯಂಕಗಳೊಂದಿಗಿನ ನಿರ್ದಿಷ್ಟ ಉದಾಹರಣೆಗಳಲ್ಲಿ ಟೆಕ್ಸಾಸ್‌ನ ಹೂಸ್ಟನ್‌, ಹಾಗೂ ಮೆಕ್ಸಿಕೋದ ಮೆಕ್ಸಿಕೋ ನಗರ ಇವು ಸೇರಿವೆ. ಹೂಸ್ಟನ್‌ ನಗರವು ಸುಮಾರು 41 ppbಯಷ್ಟು ಸೂಚ್ಯಂಕವನ್ನು ಹೊಂದಿದ್ದರೆ, ಮೆಕ್ಸಿಕೋ ನಗರ ಅದಕ್ಕಿಂತ ಹೆಚ್ಚು ಅಪಾಯಕಾರಿಯಾದ ಪ್ರಮಾಣವನ್ನು ಹೊಂದಿದ್ದು, ಅದು ಸುಮಾರು 125 ppbಯಷ್ಟು ಎಂದು ತಿಳಿದುಬಂದಿದೆ.